cyanic-selkie/wikianc huggingface dataset:
ಏಳರ ವಿಶೇಷತೆಗಳು
ಉಪಸಂಹಾರ
ಏಳು ಎಂಬ ಸಂಖ್ಯೆ ನಂಬಿದವರಿಗೆ ಒಳ್ಳೆಯದು ಆಗಿದೆ, ಕೆಟ್ಟದ್ದು ಆಗಿದೆ ಎನ್ನುತ್ತಾರೆ ಬಲ್ಲವರು. ಏಳು ದಳದ ಕಮಲ, ಏಳು ಕಂಬದ ಹಟ್ಟಿ ಮನೆ, ಏಳು ಕೊಪ್ಪರಿಗೆ, ಏಳು ಮಹಡಿ, ಏಳು ಜನ ಪತ್ನೀಯರು, ಏಳು ಎಡೆಯ ಸರ್ಪ ಹೀಗೆ ಏಳರ ಬಗ್ಗೆ ಅಪಾರ ವಿಶೇಷತೆಗಳಿವೆ. ಅಲ್ಲದೆ ಏಳನೇ ತಿಂಗಳಿನಲ್ಲಿ ಹುಟ್ಟಿದವರು ಸಮಾಜದ ನಾಯಕರಾಗುವರಂತೆ. ಸರ್ಪದೇವತೆಯಾ ದ ಆದಿಶೇಷನು ಏಳನೇ ಗರ್ಭದಲ್ಲಿ ಹುಟ್ಟಿದವನೆಂದು ಪುರಾಣಗಳು ಹೇಳಿವೆ. ಏಳನೆ ಇಸವಿ, ಏಳನೇ ತಿಂಗಳು, ಏಳುಗಂಟೆಗೆ ಹುಟ್ಟಿದವರಿಗೆ ಈ ಸಂಖ್ಯೆ ಯ ಗುಣ ಪ್ರಭಾವ ದೊಡ್ಡದು. ಕೆಲವರಿಗೆ ಏಳು ಅದೃಷ್ಟದ ಸಂಖ್ಯೆ ಯಾಗಿದೆ. ಏಳನ್ನು ಭಯವಿಲ್ಲದೆ ಪ್ರಯೋಗಿಸಿದವರು '೭'೦ ಕ್ಲಾಕ್ ಬ್ಲೇಡಿನವರು ಮಾತ್ರ. ಏಳು ಎಂಬುದು ಜಾಗೃತಿ/ಎಚ್ಚರದ ಸ್ಥಿತಿ.
ಗ್ರಂಥ ಸಹಾಯ
ವರ್ಗ: ಜಾನಪದ ಸಾಹಿತ್ಯ ;ಜನಪದ ನಂಬಿಕೆ
ಚಿಕನ್ ಕರಿ
thumb ಚಿಕನ್ ಕರಿ ಭಾರತೀಯ ಉಪಖಂಡದಲ್ಲಿ ಹುಟ್ಟಿಕೊಂಡ ಒಂದು ಖಾದ್ಯವಾಗಿದೆ. ಇದು ಭಾರತೀಯ ಉಪಖಂಡ, ಆಗ್ನೇಯ ಏಷ್ಯಾ, ಗ್ರೇಟ್ ಬ್ರಿಟನ್ ಜೊತೆಗೆ ಕೆರಿಬಿಯನ್‍ನಲ್ಲಿ ಸಾಮಾನ್ಯವಾಗಿದೆ. ಭಾರತೀಯ ಉಪಖಂಡದ ಸಾಮಾನ್ಯ ಕರಿಯು ಈರುಳ್ಳಿ ಹಾಗೂ ಟೊಮೇಟೊ ಆಧಾರಿತ ಸಾಸ್‍ನಲ್ಲಿ ಬೇಯಿಸಲಾದ ಕೋಳಿಮಾಂಸವನ್ನು ಹೊಂದಿರುತ್ತದೆ. ರುಚಿಗೊಳಿಸಲು ಶುಂಠಿ, ಬೆಳ್ಳುಳ್ಳಿ, ಟೊಮೇಟೊ ತಿಳ್ಳು, ಮೆಣಸಿನಕಾಯಿ ಮತ್ತು ಅರಿಸಿನ, ಜೀರಿಗೆ, ಕೊತ್ತುಂಬರಿ, ದಾಲ್ಚಿನ್ನಿ, ಏಲಕ್ಕಿ ಇತ್ಯಾದಿ ಸೇರಿದಂತೆ ನಾನಾಬಗೆಯ ಸಂಬಾರ ಪದಾರ್ಥಗಳನ್ನು ಸೇರಿಸಲಾಗುತ್ತದೆ. ದಕ್ಷಿಣ ಏಷ್ಯಾದ ಹೊರಗೆ, ಕರಿ ಚಿಕನ್‍ನ್ನು ಹಲವುವೇಳೆ ಕರಿ ಪೌಡರ್ ಎಂಬ ಮೊದಲೇ ತಯಾರಿಸಿಟ್ಟುಕೊಂಡ ಸಂಬಾರ ಪದಾರ್ಥಗಳ ಮಿಶ್ರಣದಿಂದ ತಯಾರಿಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ಗುನಾ ಜಿಲ್ಲೆ
ಗುನಾ ಜಿಲ್ಲೆ ಮಧ್ಯಪ್ರದೇಶದ ಒಂದು ಜಿಲ್ಲೆ; ಜಿಲ್ಲೆಯ ಮುಖ್ಯಪಟ್ಟಣ. ಜಿಲ್ಲೆಯ ವಿಸ್ತೀರ್ಣ 11065ಚ.ಕಿಮೀ. ಜನಸಂಖ್ಯೆ 12.40.938 (2011). ಜಿಲ್ಲೆಯ ಹೆಚ್ಚಿನ ಭಾಗ ಗುಡ್ಡಗಳಿಂದ ಕೂಡಿದೆ; ಸಮುದ್ರಮಟ್ಟದಿಂದ 488 ಮೀ ಎತ್ತರದಲ್ಲಿದೆ. ಬೇತವಾ, ಪಾರ್ವತಿ, ಸಿಂಧ ಮತ್ತು ಬಿಲಾಸ್ ಇಲ್ಲಿಯ ಮುಖ್ಯ ನದಿಗಳು.
ಇತಿಹಾಸ
ಐತಿಹಾಸಿಕ ಮತ್ತು ಪುರಾತತ್ವ ದೃಷ್ಟಿಯಿಂದ ಈ ಜಿಲ್ಲೆ ಮಹತ್ತ್ವದ ಸ್ಥಾನ ಪಡೆದಿದೆ. ತುಂಭವನ್, ಚಾಚೋಡಾ, ಮ್ಯಾನಾ (ಮಾಯಾಪುರ), ಈಸಾಗಢ, ಚಂದೇರಿ ಮುಂತಾದ ಐತಿಹಾಸಿಕ ಸ್ಥಳಗಳು ಇಲ್ಲಿವೆ.
ವ್ಯಾಪಾರ ಮತ್ತು ಕೃಷಿ
ವ್ಯಾಪಾರ, ಕೈಗಾರಿಕೆ, ಸರಕು ಸಾಗಣೆ, ಶಿಕ್ಷಣ ಮತ್ತು ಸಾಂಸ್ಕೃತಿಕ ದೃಷ್ಟಿಗಳಿಂದ ಜಿಲ್ಲೆ ಅಷ್ಟಾಗಿ ಮುಂದುವರಿದಿಲ್ಲ. 1951ರಿಂದ ಈಚೆಗೆ ಎಣ್ಣೆ, ಬೇಳೆ, ಮಂಜುಗೆಡ್ಡೆ, ಸಕ್ಕರೆ ಮತ್ತು ಜವಳಿ ಕೈಗಾರಿಕೆಗಳು ಪ್ರಾರಂಭವಾಗಿವೆ. ಚಂದೇರಿಯಲ್ಲಿ ತಯಾರಾಗುವ ನೂಲು ಮತ್ತು ರೇಷ್ಮೆ ಬಟ್ಟೆಗಳು ದೇಶವಿದೇಶಗಳಲ್ಲಿ ಪ್ರಸಿದ್ಧವಾಗಿವೆ. ಇವಲ್ಲದೆ ಜರಿ ಕೆಲಸ, ಚರ್ಮ ಹದಮಾಡುವ ಮತ್ತು ಬೀಡಿ ಕಟ್ಟುವ ಉದ್ಯಮಗಳು ಬೆಳೆದಿವೆ.
ನಾಯನಿ ಕೃಷ್ಣಕುಮಾರಿ
ನಾಯನಿ ಕೃಷ್ಣಕುಮಾರಿ  ರವರು ಮಾರ್ಚ್ 14, 1930 ರಂದು ನಾಯನಿ ಸುಬ್ಬಾರಾವ್ ಮತ್ತು ಹನುಮಯಮ್ಮ ರವರಿಗೆ ಜನಿಸಿದರು. ಇವರ ಜನ್ಮ ಸ್ಥಳ ಭಾರತದ, ಆಂಧ್ರ ಪ್ರದೇಶದ ಒಂದು ಪಟ್ಟಣ ಗುಂಟೂರು.ಅವರು ವಿವಾಹ ದೂರದ ಸಂಬಂಧಿಯು ಮತ್ತು ವಕೀಲರಾದ ಚನಕಪಲೀ ಮಧುಸೂದನ ರಾವ್ ಅವರ ಜೊತೆಯಲ್ಲಿ ನೆಡೆಯಿತ್ತು. ಅವರು ಒಂದು ಮಗಳು ಮತ್ತು ಎರಡು ಗ೦ಡು ಮಕ್ಕಳು ಇದರು.
ಜೀವನ
ಕೃಷ್ಣಕುಮಾರಿ ವಿಶಿಷ್ಠ ವಿದ್ವಾಂಸೆ, ಲೇಖಕಿ, ಸಂಶೋಧಕಿಯಾಗಿದ್ದರು. ಸಾಹಿತ್ಯ ಮತ್ತು ಸಾಂಸ್ಕೃತಿಕ ಸಂಸ್ಥೆಗಳಲ್ಲಿ ಸಕ್ರಿಯ ಸಹಭಾಗಿ ಆಗಿದರು. ಅವರು ಕೈಂಕರ್ಯಗಳಿಗೆ ಹಲವು ಸಂಸ್ಥೆಗಳಲ್ಲಿ ಸೇವೆ ಸಲ್ಲಿಸಿದಾರೆ.ಅವರು 'ದೆಸೊದ್ದರಕ ಕಸಿನಥುನಿ ನಾಗೆಸ್ವರ ರಾವ್' ಸ್ಥಾಪಿಸಿದ 'ಸ್ವರ್ನಕನ್ಕನಮ್' ಮತ್ತು ಇಂತಹ ಹಲವಾರು ಪ್ರಶಸ್ತಿಗಳನ್ನು ಪಡೆದಿದ್ದಾರೆ. ಇವರಿಗೆ ಪೊಟ್ಟಿ ಶ್ರೀರಾಮುಲು ತೆಲುಗು ವಿಶ್ವವಿದ್ಯಾಲಯ ಮತ್ತು ಸಾಹಿತ್ಯ ಅಕಾಡೆಮಿ 'ಅತ್ಯುತ್ತಮ ತೆಲುಗು ಲೇಖಕಿ' ಪ್ರಶಸ್ತಿ ನೀಡಲಾಗಿದೆ. ಕೃಷ್ಣಕುಮಾರಿ ಸಾಹಿತ್ಯ ಮತ್ತು ಸಾಂಸ್ಕೃತಿಕ ಕಾರ್ಯಕ್ರಮಗಳಲ್ಲಿ ಸಕ್ರಿಯ ಸಹಭಾಗಿಯಾಗಿದರು.
ಕೃಷ್ಣಕುಮಾರಿ'ತೆಲುಗು ಲಾವಣಿಗಳು'ಎ೦ಬ ವಿಷಯದ ಬಗ್ಗೆ ಕೆಲಸ ಮಾಡಿ ,1970 ರಲ್ಲಿ ತನ್ನ ಡಾಕ್ಟರೇಟ್ಪ ಪದವಿ ಪಡೆದರು. ಅವರು ಸಂಸ್ಕೃತದಲು ಸ್ನಾತಕೋತ್ತರ ಪದವಿ ಪಡೆದಿದ್ದರೆ.
ತನ್ನ ಪ್ರೌಢಪ್ರಬಂಧದಲ್ಲಿ, ಕೃಷ್ಣಕುಮಾರಿ ಪಶ್ಚಿಮ ಟೀಕಿಸುವ ಉಪಕರಣಗಳು ತೆಗೆದುಕೊಂಡು ತೆಲುಗು ಲಾವಣಿಗಳು ನಿರೂಪಣೆಯ ಶೈಲಿ ವಿವರಿಸಿದರು ಮತ್ತು ವೈಜ್ಞಾನಿಕವಾಗಿ ತೆಲುಗು ಸಂಸ್ಕೃತಿಗೆ ತಮ್ಮಗೆ ಆಧಾರವಾಗಿರುವ ತತ್ವಶಾಸ್ತ್ರ ಸಂಬಂಧಿತವಾಗಿರುತ್ತವೆ ಎಂದು ಅವರ ಕೆಲಸದಲ್ಲಿ ತೋರಿಸಲಾಗಿದೆ.
ಅವರ 18ನೇ ವಯಸ್ಸಿನಲ್ಲಿ ಅನ್ಧ್ರುಲು ಕಥಾ ಹೆಸರಿನ ತಮ್ಮ ಮೊದಲ ಪುಸ್ತಕ, ಆಂಧ್ರ ಜನರ ಒಂದು ಕಥೆ , ಪ್ರಕಟಿಸಲಾಯಿತು.ಆ ಪುಸ್ತಕ ಶಾಲೆಗಳಲ್ಲಿ ಪಠ್ಯಪುಸ್ತಕವಾಗಿ ಶಿಫಾರಸು ಮಾಡಲಾಯಿತು.ಅವರ ಮೊದಲ ಕವನ ಸಂಗ್ರಹವಾದ ಅಗ್ನಿಪುತ್ರಿ , 1978 ರಲ್ಲಿ ಪ್ರಕಟವಾಯಿತು.
ಸಾಹಿತ್ಯ ಕೃತಿಗಳು
ಕೃಷ್ಣಕುಮಾರಿ ಜಾನಪದ ಅಧ್ಯಯನಗಳು ಮತ್ತು ಮಹಿಳಾ ಸಾಹಿತ್ಯ ಪ್ರವರ್ತಕಿ.
ಕೃಷ್ಣಕುಮಾರಿ ತೆಲುಗು ಜನಪದ ಗೆಯ ಗಾಥಲು [ ತೆಲುಗು ಲಾವಣಿಗಳು ] ಅವಳ ಪ್ರಮುಖ ಕೃತಿಯಾಗಿ ಪರಿಗಣಿಸಲಾಗಿದೆ. 1977 ರಲ್ಲಿ ಪ್ರಕಟವಾದ ಈ ಡಿಸರ್ಟೇಷನ್,ರಲ್ಲಿ ಕೃಷ್ಣಕುಮಾರಿ ತೆಲುಗು ಜಾನಪದ ಸಾಹಿತ್ಯದ ಸಂದರ್ಭದಲ್ಲಿ ಸುದೀರ್ಘವಾಗಿ ತೆಲುಗು ಲಾವಣಿಗಳು ಹುಟ್ಟು ಮತ್ತು ಬೆಳವಣಿಗೆಗೆ ಚರ್ಚಿಸಲಾಗಿದೆ .ಅವರು ನಮ್ಮ ಸಾಹಿತ್ಯಗಳನ್ನು ಪ್ರತ್ಯೇಕ ಮತ್ತು ಬೆಲೆಬಾಳುವ ಭಾಗವಾಗಿ ಜಾನಪದ ಸಾಹಿತ್ಯ ಗುರುತಿಸಲಾಗಿದೆ ,ಬೇರೆ ಸಂಸ್ಕೃತಿಗಳ ಮತ್ತು ದೇಶಗಳಲ್ಲಿ ಇದೇ ಸಾಹಿತ್ಯವನ್ನು ಹೋಲಿಸಿದೆ, ಮತ್ತು ಮಾನವಶಾಸ್ತ್ರದ , ಜನಾಂಗೀಯ ವಿವರಣೆ ಮತ್ತು ಸಮಾಜಶಾಸ್ತ್ರದ ಒಂದು ವ್ಯವಸ್ಥಿತ ವರ್ಗೀಕರಣವನ್ನು ಚಾರ್ಟ್. ಇದಲ್ಲದೆ, ಅವರು ಇಂತಹ ಹಾಡುಗಳು ಮತ್ತು ಕಾಲಕ್ರಮೇಣ ದೈಹಿಕ ಸನ್ನೆಗಳು ಮತ್ತು ಇತರ ನಾಟಕೀಯ ಸಾಮಗ್ರಿಗಳನ್ನು ಸಂಘಟಿತ ಕಥೆಗಳು ಹೇಗೆ ಇತರ ಶಾಖೆಗಳನ್ನು ತೋರಿಸಿದೆ.ಇದರಲ್ಲಿ ಕೂಡ ಅವರು ಲಾವಣಿಗಳು ಸುಶಿಕ್ಷಿತ ಗಾಯಕರೊಂದಿಗೆ ನಡೆದ ಇತರ ಭಾಷೆಗಳ ಪರಿಭಾಷೆ ಸೇರಿಕೆ, ಗಮನಿಸಿದರು.
ಪೊಟ್ಟಿ ಶ್ರೀರಾಮುಲು ತೆಲುಗು ವಿಶ್ವವಿದ್ಯಾಲಯ ಪ್ರಾಧ್ಯಾಪಕ ಅವರ ಅಧಿಕಾರಾವಧಿಯಲ್ಲಿ,ಕೃಷ್ಣಕುಮಾರಿ ಜನಪದ ಬಗ್ಗೆ ಈ ಹೆಸರಿನಲ್ಲಿ ಪಠ್ಯಪುಸ್ತಕ ಪ್ರಕಟಿಸಿದರು ತೆಲುಗು ಜನಪದ ವಿಜ್ನನಮ್ : ಸಮಾಜಮ೦, ಸ೦ಸ್ಕ್ರತಿ, ಸಹಿತ್ಯಮ್ .ಪುಸ್ತಕ ಅನೇಕ ತಜ್ಞರ ಲೇಖನ ಒಳಗೊಂಡಿರುತ್ತವೆ,ಅದು ಚರ್ಚೆ ಮತ್ತು ಹೆಚ್ಚಿನ ಸಂಶೋಧನೆಯ ಜಾನಪದ ವಿಷಯಗಳನ್ನು ಹೊ೦ದಿವೆ.
ಕೃಷ್ಣಕುಮಾರಿರವರ ಹೊಸ ಕಲ್ಪನೆಗಳನ್ನು ಒಂದು ಜನಪದ ಕಥೆ ವಿಧಾನಗಳಿಗೆ ಗಣಿತದ ಸರಳ ರೇಖೆ ಸಮೀಕರಣದ ಲೇಪಿಸುವುದು.ಇದು ತೆಲುಗು ಸಾಹಿತ್ಯದಲ್ಲಿ ಜಾನಪದ ಅಧ್ಯಯನಗಳ ಒಂದು ಹೊಸ ಬದಲಾವಣೆಗಳನ್ನು ಪ್ರಯೋಗವಾಗಿದೆ ಮತ್ತು ಗಣಿತಶಾಸ್ತ್ರದ ಕೃಷ್ಣಕುಮಾರಿ  ಜ್ಞಾನ ಮತ್ತು ಸಂಶೋಧನಾ ಕ್ರಮಕ್ಕೆ ಅವರ ಪಾಂಡಿತ್ಯ ಗುರುತಿಸಲಾಗಿದೆ.
ಕೃಷ್ಣಕುಮಾರಿ ಪ್ರಕಟಣೆಗಲ್ಲಿ ಅವರ ಕವನ ಅಗ್ನಿಪುತ್ರಿ ಎರಡು ಸಂಕಲನಗಳಲ್ಲಿ ಸೇರಿವೆ [ ಫೈರ್ ಮಗಳು, 1978 ] ಮತ್ತು ಎಮ್ ನೆಸ್ತಮ್ ಛೆಪ್ಪನು ! [ ನಾನು ಏನು ಹೇಳಬಹುದು, ನನ್ನ ಫ್ರೆಂಡ್ !, 1988 ] ; ಇತಿಹಾಸದ ಪುಸ್ತಕಗಳಲ್ಲಿ : ಅನ್ಧ್ರುಲ ಕಥಾ [ ಆಂಧ್ರ ಜನರ ಕಥೆ ] ,ಮನಮೂ , ಮನ ಪೂರ್ವುಲು[ ನಾವು ಮತ್ತು ನಮ್ಮ ಪೂರ್ವಜರು ] , ತೆಲುಗು ಭಾಷಾ ಚರಿತ್ರ [ ತೆಲುಗು ಭಾಷೆಯ ಇತಿಹಾಸ ] ,ಸಣ್ಣ ಕಥೆಗಳ ಎರಡು ಸಂಗ್ರಹಗಳು : ಅಯಾಥ ( ಸಣ್ಣ ಕಥೆಗಳ ಸಂಗ್ರಹ ) , ಗೌತಮಿ ( ಕಾದಂಬರಿ ) , ಅಪರಾಜಿತ ( ಮೂರು ಇತರ ಬರಹಗಾರರ ಎಂಬ ಸಹಯೋಗದ ಕಾದಂಬರಿ ) ,ಪರ್ಸೀಲನ [ ವಿಮರ್ಶೆಗಳನ್ನು ಆನ್ ಆಂಥಾಲಜಿ ] ,ಪರಿಸೊಧನ [ ಸಂಶೋಧನಾ ಪತ್ರಿಕೆಗಳ ಸಂಗ್ರಹ ] , ಕಾಶ್ಮಿರ ದೀಪಲಿಕ( ಒಂದು ಪ್ರವಾಸ , ವಿದ್ಯಾರ್ಥಿಗಳು ಒಂದು ಗುಂಪು ಕಾಶ್ಮೀರದ ಪ್ರವಾಸ ತನ್ನ ಅನುಭವವನ್ನು ವಿವರವಾಗಿ ) , ಮತ್ತು  ತೆಲುಗು ಜನಪದ ಗೆಯ ( ತೆಲುಗು ದಂತಕಥೆಯಲ್ಲಿ ಬಲ್ಲಾಡ್ ಪಿಹೆಚ್ ಡಿ ಪ್ರಬಂಧ )ಇತರರ ಜತೆ. ತೆಲುಗು ಜನರ ಸಂಪ್ರದಾಯ, ಜೀವನ , ಮತ್ತು ಸಂಸ್ಕೃತಿಯ ಮೇಲೆ ಹಲವಾರು ಲೇಖನಗಳು ಸಹ ಪ್ರಶ್ನೆ ಪ್ರದೇಶಗಳಲ್ಲಿ ಅವರ ಕಾಂಪ್ರಹೆನ್ಷನ್ ಮತ್ತು ಜ್ಞಾನ ದೃಢೀಕರಿಸುತ್ತವೆ.
ಅವರ ಪ್ರವಾಸ, ಕಾಶ್ಮಿರ ದೀಪಕಲಿಕ , ಅದರ ಶೈಲಿಗೆ ತೆಲುಗು ಸಾಹಿತ್ಯದಲ್ಲಿ ಅನನ್ಯ ಪರಿಗಣಿಸಲಾಗಿದೆ. ಇದು ,ಅವರ ಅನುಭವಗಳನ್ನು ಒಂದು ಖಾತೆ,ಅವರು ಜೊತೆಯಲ್ಲಿದ್ದರು ವಿದ್ಯಾರ್ಥಿಗಳು ಒಂದು ಗುಂಪು ಪ್ರವಾಸದ ಸಮಯ ಕಾಶ್ಮೀರ ಕಣಿವೆಯಲ್ಲಿ ಪ್ರಕೃತಿಯ ಸೌಂದರ್ಯ ಅವರ ಪ್ರತಿಕ್ರಿಯೆ .ಛೆಕುರಿ ರಾಮಾರವ್ ಅವರ ಪುಸ್ತಕ ಬಗ್ಗೆ, ಸಾಮಾನ್ಯ ಪ್ರವಾಸ ಭಿನ್ನವಾಗಿ, ಕಾವ್ಯದಲ್ಲಿ ಬ್ರಿಮ್ಮಿನ್ಗ್ ಸಾಹಿತ್ಯದ ಮೇರುಕೃತಿ ಎಂದು ಹೇಳಿದ್ದಾರೆ.
ಅನರ ಅರವತ್ತನೇ ಜನ್ಮದಿನದ ಮತ್ತು ನಿವೃತ್ತಿಯನ್ನು, ಹಲವಾರು ವಿದ್ವಾಂಸರು ಮತ್ತು ಕೃಷ್ಣಕುಮಾರಿ ಗೌರವಿಸಲಾಯಿತು ಆಂಧ್ರಪ್ರದೇಶದಲ್ಲಿ ಗಣ್ಯರು ಗುರುತಿಸಿದರು. ಫ಼ೆಸ್ತ್ಸ್ಛ್ರಿಫ಼್ತೆನ್ ಪರಿಮಾಣ, ವಿದುಶಿ, ಆಂಧ್ರಪ್ರದೇಶದಲ್ಲಿ ಪ್ರತಿಷ್ಠಿತ ವಿದ್ವಾಂಸರು ಹಲವಾರು ಲೇಖನಗಳನ್ನು ಹೊಂದಿದರು.
ಪ್ರಮುಖ ಸಾಹಿತ್ಯ ಕೃತಿಗಳ ಪಟ್ಟಿ
ಅನುವಾದಗಳು
ಪ್ರಶಸ್ತಿಗಳು
ಕೃಷ್ಣಕುಮಾರಿ ಹಲವಾರು ಪ್ರತಿಷ್ಠಿತ ಪ್ರಶಸ್ತಿಗಳನ್ನು ದೊರೆಕಿದೆ. ಅವುಗಳು-
ವರ್ಗ:ಸಾಹಿತ್ಯ ವರ್ಗ:ತೆಲುಗು ಭಾಷೆಯ ಲೇಖಕಿಗಳು
ದೇವಪ್ರಯಾಗ
ದೇವಪ್ರಯಾಗ ಭಾರತದ ಉತ್ತರಾಖಂಡ ರಾಜ್ಯದ ಟಿಹ್ರಿ ಗಢ್‌ವಾಲ್ ಜಿಲ್ಲೆಯಲ್ಲಿನ ಒಂದು ಪಟ್ಟಣ. ರಿಷಿಕೇಶದಿಂದ ಸುಮಾರು ೭೦ ಕಿ.ಮೀ. ದೂರದಲ್ಲಿರುವ ದೇವಪ್ರಯಾಗವು ಭಾಗೀರಥಿ ಮತ್ತು ಅಲಕನಂದಾ ನದಿಗಳ ಸಂಗಮಸ್ಥಾನವಾಗಿದೆ. ಈ ಸ್ಥಳದಿಂದ ಮುಂದೆ ನದಿಯು ಗಂಗಾನದಿ ಎಂಬ ಹೆಸರು ಪಡೆದಿದೆ. ದೇವಪ್ರಯಾಗವು ಹಿಮಾಲಯದ ಐದು ಪವಿತ್ರ ಸಂಗಮಕ್ಷೇತ್ರಗಳಲ್ಲಿ ಒಂದಾಗಿದ್ದು ಹಿಂದೂ ಧರ್ಮೀಯರು ಇದನ್ನು ಪಾವನಕ್ಷೇತ್ರವೆಂದು ಪರಿಗಣಿಸುತ್ತಾರೆ. ಇತರ ನಾಲ್ಕು ಪ್ರಯಾಗಗಳೆಂದರೆ ರುದ್ರಪ್ರಯಾಗ, ಕರ್ಣಪ್ರಯಾಗ, ನಂದಪ್ರಯಾಗ ಮತ್ತು ವಿಷ್ಣುಪ್ರಯಾಗ.
ಬಾಹ್ಯ ಸಂಪರ್ಕಗಳು
ವರ್ಗ:ಭಾರತದ ಪವಿತ್ರ ಕ್ಷೇತ್ರಗಳು ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಇಡಿಯಪ್ಪಮ್
thumb
ಇಡಿಯಪ್ಪಮ್ ಅಥವಾ ನೂಲ್ ಪುಟ್ಟು ಕೇರಳ ಮತ್ತು ತಮಿಳುನಾಡು ರಾಜ್ಯಗಳಲ್ಲಿ ಜೊತೆಗೆ ಶ್ರೀಲಂಕಾದಿಂದ ಹುಟ್ಟಿಕೊಂಡ ಅಕ್ಕಿ ಶಾವಿಗೆಯ ಒಂದು ಖಾದ್ಯವಾಗಿದೆ. ಅಕ್ಕಿ ಹಿಟ್ಟನ್ನು ನೂಡಲ್ಗಳಾಗಿ ಒತ್ತಿ, ಚಪ್ಪಟೆ ಬಿಲ್ಲೆಯಂತಹ ಆಕಾರದಲ್ಲಿ ಹೆಣೆದು ಹಬೆಯಲ್ಲಿ ಬೇಯಿಸಲಾಗುತ್ತದೆ.
ಇಡಿಯಪ್ಪಮ್ ಶ್ರೀಲಂಕಾದಲ್ಲಿ ಮತ್ತು ತಮಿಳುನಾಡು, ಕೇರಳ ಹಾಗೂ ಕರ್ನಾಟಕ ರಾಜ್ಯಗಳಾದ್ಯಂತ ವಿಶೇಷ ಪಾಕವಾಗಿದೆ. ತಮಿಳಿನಲ್ಲಿ ಇಡಿಯಪ್ಪಮ್ ಶಬ್ದವು ಎರಡು ಶಬ್ದಗಳಿಂದ ವ್ಯುತ್ಪನ್ನವಾಗಿದೆ - ಇಡಿ ಅಂದರೆ ಮಥಿಸು ಮತ್ತು ಅಪ್ಪಮ್ ಅಂದರೆ ಹಿಟ್ಟಿನ ಬಿಲ್ಲೆ. ತುಳು ಭಾಷೆಯಲ್ಲಿ ಇದನ್ನು ಸೇಮೆ ಡಾ ಅಡ್ಡೈ ಎಂದು ಕರೆಯಲಾಗುತ್ತದೆ. ಇದನ್ನು ತುಳುವ ಚಿಕನ್ ಅಥವಾ ಮೀನಿನ ಕರಿಯೊಂದಿಗೆ, ಮತ್ತು ರಸಾಯನ ಎಂದು ಕರೆಯಲ್ಪಡುವ ತೆಂಗಿನ ಹಾಲಿನ ಖಾದ್ಯದೊಂದಿಗೆ ತಿನ್ನಲಾಗುತ್ತದೆ.
ದುರ್ವಾಸನೆ ಮರ
=ಇತರೆಹೆಸರುಗಳು=
ಇಡಿಯಪ್ಪಮ್
ಇದನ್ನು ರಾಗಿ ಹಿಟ್ಟಿನಿಂದಲೂ ತಯಾರಿಸಬಹುದು. ಹಿಟ್ಟಾಗಿ ಮಾಡಿಕೊಳ್ಳಲು ಉಪ್ಪು ಮತ್ತು ನೀರನ್ನು ಸೇರಿಸಲಾಗುತ್ತದೆ. ಇದನ್ನು ಸಾಮಾನ್ಯವಾಗಿ ಬೆಳಗಿನ ತಿಂಡಿಯಲ್ಲಿ ಅಥವಾ ರಾತ್ರಿಯ ಊಟದಲ್ಲಿ ಕರಿಯೊಂದಿಗೆ (ಆಲೂಗಡ್ಡೆ, ಮೀನು, ಮೊಟ್ಟೆ ಅಥವಾ ಮಾಂಸ) ಮತ್ತು ಕೊಬ್ಬರಿ ಚಟ್ನಿಯೊಂದಿಗೆ ಮುಖ್ಯ ಆಹಾರವಾಗಿ ಬಡಿಸಲಾಗುತ್ತದೆ.
ದುರ್ವಾಸನೆ ಮರ
=ಬೆಳೆಯುವ ಪ್ರದೇಶಗಳು=
ಇಡಿಯಪ್ಪಮ್
ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ದುರ್ವಾಸನೆ ಮರ
ಮಹಾರಾಷ್ಟ್ರ,ಕೇರಳ,ಕರ್ನಾಟಕ, ಸತಾರಾ, ಕೋಲ್ಲಾಪುರ್, ಪುಣೆ ಜಿಲ್ಲೆಯ ಪಶ್ಛಿಮಘಟ್ಟಗಳಲ್ಲಿ ವ್ಯಾಪಕವಾಗಿ ವಿತರಿಸಲ್ಪಟ್ಟಿದೆ. ಇದನ್ನು ಸಾಮಾನ್ಯವಾಗಿ ಸಾತಾರದಲ್ಲಿ, ಪಂಚಗಣಿ, ಮಹಾಬಲೇಶ್ವರ ಗಿರಿಧಾಮದ ಅರಣ್ಯದಲ್ಲಿ ಕಾಣಬಹುದು. ಇದು ನಿತ್ಯಹರಿದ್ವರ್ಣ ಪ್ರದೇಶಗಳಲ್ಲಿ ಕಂಡುಬರುತ್ತದೆ. ಇದು ಸುಮಾರು ೫೦೦ಮೀ ಎತ್ತರ ಮತ್ತು ದಕ್ಷಿಣ ಭಾಗಗಳಲ್ಲಿ ಸಮುದ್ರದ ಮೇಲ್ಭಾಗದಲ್ಲಿ ೫೫೦ಮೀ ಎತ್ತರಕ್ಕಿಂತಲೂ ಹೆಚ್ಚು ಬೆಳೆಯುತ್ತದೆ.
=ಸಸ್ಯದ ಗುಣಕರ್ಮಗಳು=
=ಸಸ್ಯದಆರೈಕೆ= ಈ ಗಿಡಕ್ಕೆ ಮಧ್ಯಮ ನೀರಿನಅಗತ್ಯವಿದ್ದು, ಮಣ್ಣು ಮಧ್ಯಮ ಫಲವತ್ತಾಗಿರಬೇಕು. ಈ ಸಸ್ಯಕ್ಕೆ ಯಾವುದೇ ರೀತಿಯ ಸಾವಯವ ಗೊಬ್ಬರಗಳು ಸೂಕ್ತವಾಗುತ್ತವೆ. ಹೊಸ ಬೆಳವಣಿಗೆಗಳು ಕಂಡುಬರುವ ಮೊದಲು ವಸಂತಕಾಲದಲ್ಲಿ ಸಸ್ಯವನ್ನು ಫಲವತ್ತಾಗಿಸಬೇಕು. ಸಸ್ಯಆರೈಕೆಗೆ ಜಾಗರೂಕತೆ ಅಗತ್ಯವಿರುತ್ತದೆ.
=ಉಪಯೋಗಗಳು= ಈ ಸಸ್ಯವು ಕ್ಯಾನ್ಸರ್ ಪರಿಣಾಮಕಾರಿ ಪರಿಹಾರವಾಗಿದೆ. ಇವುಗಳನ್ನು ಅಲಂಕಾರಿಕ ಉದ್ದೇಶಗಳಿಗೂ ಸಹ ಬಳಸಲಾಗುತ್ತದೆ.
=ಉಲ್ಲೇಖಗಳು=
ಬಿಕಾನೇರಿ ಭುಜಿಯಾ
thumb
ಬಿಕಾನೇರಿ ಭುಜಿಯಾ (ಹಲವುವೇಳೆ ಸರಳವಾಗಿ ಭುಜಿಯಾ ಎಂದು ಕರೆಯಲ್ಪಡುತ್ತದೆ) ಒಂದು ಜನಪ್ರಿಯ ಗರಿಗರಿಯಾದ ಲಘು ಆಹಾರವಾಗಿದೆ. ಇದನ್ನು ಮಡಿಕೆ ಕಾಳು ಮತ್ತು ಬೇಸನ್ (ಕಡಲೆ ಹಿಟ್ಟು) ಹಾಗೂ ಸಂಬಾರ ಪದಾರ್ಥಗಳನ್ನು ಬಳಸಿ ತಯಾರಿಸಲಾಗುತ್ತದೆ. ಇದು ರಾಜಸ್ಥಾನದ ಬಿಕಾನೆರ್‌‌ನಲ್ಲಿ ಹುಟ್ಟಿಕೊಂಡಿತು. ತಿಳಿ ಹಳದಿ ಬಣ್ಣದ್ದಾದ ಇದು ಮೊದಲನೆಯ ಬಾರಿ ಬಿಕಾನೇರ್‌ನಲ್ಲಿ ತಯಾರಿಸಲ್ಪಟ್ಟಿತು ಎಂದು ಪ್ರಸಿದ್ಧವಾಗಿ ಪರಿಚಿತವಾಗಿದೆ. ಕಳೆದ ಕೆಲವು ವರ್ಷಗಳಲ್ಲಿ ಕೇವಲ ಬಿಕಾನೇರ್‌ನ ವಿಶಿಷ್ಟ ಉತ್ಪನ್ನವಾಗಿರುವದಷ್ಟೇ ಅಲ್ಲದೆ, ಜಾತಿವಿಶಿಷ್ಟವಾದ ಹೆಸರೂ ಆಗಿದೆ.
ಮಡಿಕೆ ಕಾಳು, ಬೇಸನ್, ಕಡಲೆ ಸೇರಿದ ಹಿಟ್ಟಿಗೆ ಪುಡಿಮಾಡಿದ ಸೆಲ್ಯುಲೋಸ್ (ನಾರು), ಉಪ್ಪು, ಕೆಂಪು ಮೆಣಸಿನ ಪುಡಿ, ಕರಿಮೆಣಸು, ಏಲಕ್ಕಿ, ಲವಂಗಗಳಂತಹ ಸಂಬಾರ ಪದಾರ್ಥಗಳು, ಶೇಂಗಾ ಎಣ್ಣೆ, ಇತ್ಯಾದಿಗಳನ್ನು ಸೇರಿಸಿ ನಾದಲಾಗುತ್ತದೆ. ಇದನ್ನು ಒಂದು ಜರಡಿಯ ಮೂಲಕ ಒತ್ತಿ ತರಕಾರಿ ಎಣ್ಣೆಯಲ್ಲಿ ಕರಿಯಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಭಾರತೀಯ ಲಘು ಆಹಾರಗಳು
ಭಾರ್ಗವ
ಭಾರ್ಗವ ಕನ್ನಡದ ಪ್ರಸಿದ್ಧ ಚಲನಚಿತ್ರ ನಿರ್ದೇಶಕರು. ಅವರು ಕನ್ನಡದ ಬಹು ಪ್ರಸಿದ್ಧ ಹಾಸ್ಯನಟ,ಇವರು ಹುಣಸೂರು ಕೃಷ್ಣಮೂರ್ತಿಗಳ ಸೋದರಳಿಯ,ಹತ್ತಾರು ಚಿತ್ರಗಳನ್ನು ನಿರ್ದೇಶಿಸಿದ ಇವರು ಏಳು ಚಿತ್ರಗಳನ್ನು ನಿರ್ಮಿಸಿದ್ದಾರೆ.ನಿರ್ಮಾಪಕ ಮತ್ತು ನಿರ್ದೇಶಕರಾದ ದ್ವಾರಕೀಶ್ ಅವರ ತಂಗಿ ಪರಿಮಳಾ ಅವರ ಪತಿ. ಇವರ ಇತ್ತೀಚಿನ ಚಿತ್ರ ಶಿವರಾಜ್ ಕುಮಾರ್ ನಟಿಸಿದ ಗಂಡುಗಲಿ ಕುಮಾರರಾಮ.
ವರ್ಗ:ಕನ್ನಡ ಚಲನಚಿತ್ರ ನಿರ್ದೇಶಕರು
ಮಹಾರಾಜ ಕಾಲೇಜು
ಮಹಾರಾಜ ಕಾಲೇಜು ದಕ್ಷಿಣ ಭಾರತದ ಹಳೆಯ ಮಹಾವಿದ್ಯಾಲಯಗಳಲ್ಲಿ ಒಂದಾಗಿದೆ. ಇದು ಬ್ರಿಟಿಷ್ ಆಳ್ವಿಕೆಯ ಸಮಯದಲ್ಲಿ ಭಾರತದ ರಾಜ (ನಾಲ್ವಡಿ ಕೃಷ್ಣರಾಜ ಒಡೆಯರು)ರೊಬ್ಬರಿಂದ ಉನ್ನತ ಶಿಕ್ಷಣಕ್ಕಾಗಿ ನಿರ್ಮಿಸಲ್ಪಟ್ಟ ಮೊದಲ ಕಾಲೇಜು. ಮೈಸೂರು ಸಂಸ್ಥಾನ ೧೮೫೩ ರಲ್ಲಿ ಮೈಸೂರಿನ ಮಹಾರಾಜ ಕಾಲೇಜನ್ನು ಆರಂಭಿಸಿತು.
ವಿಶೇಷತೆಗಳು
ಮಹಾರಾಜ ಕಾಲೇಜಿನ ವಿಶೇಷತೆಗಳೆಂದರೆ ಅಲ್ಲಿ ಸಿಗಲಿರುವ ಸರ್ಕಾರಿ ಸೌಲಭ್ಯಗಳು ಹಾಗೂ ಪ್ರವೇಶ ದ್ವಾರದಲ್ಲಿರುವ ಮಂದಸ್ಮಿತ ವಾಗ್ದೇವಿಯ ಸುಂದರ ವಿಗ್ರಹ. ಮಹಾರಾಜ ಕಾಲೇಜಿನ ಕನ್ನಡ ಸಂಘ
ಶೈಕ್ಷಣಿಕ ಸಾಧನೆ
ಮಹಾರಾಜ ಕಾಲೇಜು ತನ್ನ ಶೈಕ್ಷಣಿಕ ಸಾಧನೆಯಿಂದ ಬಹುದೊಡ್ಡ ಹೆಸರು ಮಾಡಿ ದೇಶ-ವಿದೇಶಗಳಲೆಲ್ಲಾ ಪ್ರಸಿದ್ದವಾಗಿದೆ. ಇಲ್ಲಿ ವ್ಯಾಸಂಗ ಮಾಡಲು ಇರುವಷ್ಟು ಪಠ್ಯ ವಿಷಯಗಳು ಬೇರ್ಯಾವ ಮೈಸೂರಿನ ವಿದ್ಯಾಸಂಸ್ಥೆಗಳಲ್ಲೂ ಪ್ರಾಯಶಃ ಇಲ್ಲ ಎನ್ನಲಾಗಿದೆ. ಸುಮಾರು ೨೫ಕ್ಕೂ ಹೆಚ್ಚು ಪಠ್ಯ ವಿಷಯಗಳನ್ನು ಇಲ್ಲಿ ಬೋಧಿಸಲಾಗುತ್ತದೆ. ಅವುಗಳಲ್ಲಿ ಬಹಳ ಪ್ರಮುಖವಾದುವುಗಳೆಂದರೆ-
-ಮೊದಲಾದುವು. ಇವಲ್ಲದೆ ತಮಿಳು. ತೆಲುಗು, ಫ್ರೆಂಚ್, ಪರ್ಷಿಯನ್ ಮುಂತಾದ ಭಾಷೆಗಳನ್ನು ಕಲಿಯಲು ಇಚ್ಛಿಸುವ ವಿದ್ಯಾರ್ಥಿಗಳು ಆ ಭಾಷೆಗಳನ್ನು ತಾವೇ ಸ್ವಂತಕ್ಕೆ ಓದಿ ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ ಲಿಖಿತ ಪರೀಕ್ಷೆ ಬರೆಯಬಹುದು. ಇತ್ತೀಚೆಗೆ ಮಹಾರಾಜ ಕಾಲೇಜಿನಲ್ಲಿ ಕೆಲವು ಪಠ್ಯವಿಷಯಗಳಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆಯಬಹುದಾಗಿದೆ. ಈ ಕಾಲೇಜಿನಲ್ಲಿ ಸುಮಾರು ೨೦೦೦ಕ್ಕೂ ಅಧಿಕ ವಿದ್ಯಾರ್ಥಿಗಳು ಉತ್ತಮ ಗುಣಮಟ್ಟದ ಶಿಕ್ಷಣವನ್ನು ಪಡೆಯುತ್ತಿದ್ದಾರೆ. ಇಲ್ಲಿನ ವಿದ್ಯಾರ್ಥಿಗಳು ಪದವಿ ಪರೀಕ್ಷೆಯಲ್ಲಿ ಉನ್ನತ ರ್ಯಾಂಕುಗಳಲ್ಲಿ ಸಿಂಹಪಾಲನ್ನು ಪಡೆಯುತ್ತಿದ್ದಾರೆ
ವಿವಿಧ ಸಮಿತಿಗಳು
ಕಾಲೇಜಿನ ಆಡಳಿತದ ಹಿತದೃಷ್ಠಿಯಿಂದ ಕಾಲೇಜಿನಲ್ಲಿ ಹಲವಾರು ಸಮಿತಿಗಳನ್ನು ಮಾಡಿಕೊಂಡು ಆ ಸಮಿತಿಗಳ ನೆರವು, ಸಹಕಾರದಿಂದ ಆಡಳಿತ ಕೆಲಸವನ್ನು ಸುಗಮ ಮಾಡಿಕೊಳ್ಳಲಾಗುತ್ತದೆ. ಅವುಗಳಲ್ಲಿ ಮುಖ್ಯವಾದುವುಗಳೆಂದರೆ-
ವಿವಿಧ ದತ್ತಿಗಳು ಮತ್ತು ನಗದು ಬಹುಮಾನ
ಮಹಾರಾಜ ಕಾಲೇಜಿನಲ್ಲಿ ಈಗಾಗಾಲೇ ಓದಿದ ಮಹನೀಯರು, ಉದ್ಯೋಗಿಗಳಾಗಿ ನಿವೃತ್ತರಾದವರು ತಮ್ಮ ಹೆಸರು ಅಥವಾ ತಮ್ಮ ತಂದೆ-ತಾಯಿ, ಅತ್ತೆ-ಮಾವ, ತಮಗೆ ಪ್ರಿಯವಾದವರ ಹೆಸರು ತಾವು ಓದಿದ ಕಾಲೇಜಿನಲ್ಲಿ ಉಳಿದಿರಲೆಂಬ ಆಶಯದಿಂದ ಹಲವಾರು ದತ್ತಿಗಳನ್ನು ನಗದು ಬಹುಮಾನವನ್ನು ಬ್ಯಾಂಕಿನಲ್ಲಿ ಠೇವಣಿ ಮಾಡಿರುತ್ತಾರೆ. ಠೇವಣಿ ಮಾಡಿದ ಹಣದಲ್ಲಿನ ವಾರ್ಷಿಕ ಬಡ್ಡಿಯನ್ನು ಅವರು ಈಗಾಗಲೇ ನೀಡಿರುವ ಹೆಸರಿನಲ್ಲಿ ದತ್ತಿ, ನಗದು ಬಹುಮಾನ ನೀಡುವುದು ವಾಡಿಕೆ. ಅವುಗಳೆಂದರೆ-
ಸಾಂಸ್ಕೃತಿಕ ವೇದಿಕೆ
ಇದು ವಿದ್ಯಾರ್ಥಿಗಳಲ್ಲಿನ ಪಠ್ಯೇತರ ಚಟುವಟಿಕೆಗಳನ್ನು ಅನಾವರಣಗೊಳಿಸುವಂತಹುದು. ವರ್ಷಕ್ಕೊಮ್ಮೆ ವಿದ್ಯಾರ್ಥಿಗಳಲ್ಲಿ ಹುದುಗಿರುವ ಪ್ರತಿಭೆಗಳನ್ನು ಹೊರತೆಗೆಯಲು ಈ ವೇದಿಕೆಯ ವತಿಯಿಂದ 'ಪ್ರತಿಭಾನ್ವೇಷಣೆ' ಎಂಬ ಶೀರ್ಷಿಕೆಯಡಿಯಲ್ಲಿ ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು ಆಯೋಜಿಸಲಾಗುತ್ತದೆ. ಇದರಲ್ಲಿ ಹಲವಾರು ಸ್ಪರ್ಧೆಗಳನ್ನು ಇಡಲಾಗುತ್ತದೆ.
ಹೆಸರಾಂತ ಅಧ್ಯಾಪಕರು
ಮಹಾರಾಜ ಕಾಲೇಜಿನಲ್ಲಿ ವಿದ್ಯಾರ್ಥಿಯಾಗಿದ್ದವರಲ್ಲಿ ಬಹುತೇಕರು ಅಧ್ಯಾಪಕರಾಗಿ, ಪ್ರವಾಚಕರಾಗಿ, ಪ್ರಾಧ್ಯಾಪಕರಾಗಿ, ಪ್ರಾಚಾರ್ಯರಾಗಿ, ಕುಲಪತಿಗಳಾಗಿ ಕರ್ತವ್ಯ ನಿರ್ವಹಿಸಿರುವುದನ್ನು ಕಾಣಬಹುದಾಗಿದೆ. ಅವರುಗಳೆಂದರೆ- ಡಾ.ರಾಧಾಕೃಷ್ಣನ್, ಶ್ರೀ ಕುವೆಂಪು, ಬಿ.ಎಂ.ಶ್ರೀ, ಎ.ಆರ್.ಕೃಷ್ಣಶಾಸ್ತ್ರಿ, ಟಿ.ಎಸ್.ವೆಂಕಣ್ಣಯ್ಯ, ತ.ಸು.ಶಾಮರಾಯ, ದೇ.ಜ.ಗೌ, ಡಾ.ಜಿ.ಎಸ್.ಶಿವರುದ್ರಪ್ಪ, ಉ.ಕಾ.ಸುಬ್ಬರಾವ್, ಎಸ್.ವಿ.ರಂಗಣ್ಣ, ಎ.ಎನ್.ಮೂರ್ತಿರಾವ್, ಪಿ.ಕೆ.ರಾಜಶೇಖರ್ ಮುಂತಾದವರು ಪ್ರಮುಖರಾಗಿದ್ದಾರೆ.
ಬಾಹ್ಯ ಸಂಪರ್ಕಗಳು
ವರ್ಗ:ಶೈಕ್ಷಣಿಕ ಸಂಸ್ಥೆಗಳು ವರ್ಗ: ಮೈಸೂರಿನ ಕಾಲೇಜು ವರ್ಗ: ಮೈಸೂರಿನ ಶೈಕ್ಷಣಿಕ ವಿದ್ಯಾಸಂಸ್ಥೆ
ವಿಖ್ರೋಲಿ
'ವಿಖ್ರೋಲಿ ಮುಂಬಯಿನ ಉಪನಗರಿಗಳಲ್ಲೊಂದು. 'ಸೆಂಟ್ರಲ್ ರೈಲ್ವೆ,' ಯ ದಾರಿಯಲ್ಲಿ ಬರುತ್ತದೆ. ೧೯೪೭ ರ ಮೊದಲು ಈ ರೈಲ್ವೆ ನಿಲ್ದಾಣವನ್ನು ಕಟ್ಟಲಾಯಿತು. ಇಲ್ಲಿ ಗೋದ್ರೆಜ್ ಕಂಪೆನಿಯ ಭಾರಿ ಕಾಂಪ್ಲೆಕ್ಸ್ ಸ್ಥಾಪಿಸಲ್ಪಟ್ಟಿರುವುದರಿಂದ, ಕಾರ್ಖಾನೆಗೆ ಸಂಪರ್ಕ ಕಲ್ಪಿಸಲೆಂದೇ, ರೈಲ್ವೆ ನಿಲ್ದಾಣ ಅಸ್ತಿತ್ವಕ್ಕೆ ಬಂತು. ’ಕನ್ನಮ್ವಾರ್ ನಗರ್,’ ವಿಖ್ರೋಲಿಯ ಪೂರ್ವಕ್ಕಿದೆ.
ಗೃಹವಸತಿ ಕಾಲೋನಿ
ಮಹಾರಾಷ್ಟ್ರ ಸರಕಾರದ ’ಮ್ಹಾಡಾ’, ಕಟ್ಟಡಗಳಿಗೆ ಹೆಸರುವಾಸಿಯಾಗಿದೆ. ಈ ವಸತಿಗೃಹಗಳು, ಅಲ್ಲಿನ ಮಾಜೀ-ಮೇಯರ್, ದತ್ತಾ ದಳವಿ ಯವರ ದೂರದೃಷ್ಟಿಯಿಂದ ಸಾಧ್ಯವಾಯಿತು. ಅವರು ಬೃಹನ್ಮುಂಬಯಿ-ಮಹಾನಗರಪಾಲಿಕೆಯಲ್ಲಿ, 'ವಿಖ್ರೋಲಿ,' ಯನ್ನು ಬಹಳಕಾಲ ಪ್ರತಿನಿಧಿಸಿದ್ದರು.
ವಿಖ್ರೋಲಿ ಟೆಲಿಫೋನ್ ಎಕ್ಸ್ ಛೇಂಜ್
ಘಾಟ್ಕೋಪಾರ್ ನಿಂದ, ಥಾಣೆಯವರೆಗಿನ ಭಾರೀ -ದೊಡ್ಡ ವಲಯಕ್ಕೆ ವಿಖ್ರೋಲಿ ಟೆಲಿಫೋನ್ ಎಕ್ಸ್ ಛೇಂಜ್ ಸಂಪರ್ಕ ಒದಗಿಸುತ್ತಿದೆ. ಥಾಣೆ ಕ್ರೀಕ್ ಮೇಲೆ ಒಂದು ಮೇಲ್ಸೇತುವೆಯ ನಿರ್ಮಾಣಕ್ಕೆ ಯೋಜನೆಯ ಥಾಣೆ ಬ್ರಿಡ್ಜ್ ನಿಂದ, ಕನಮ್ವಾರ್ ನಗರದಿಂದ ಈಸ್ಟರ್ನ್ ಎಕ್ಸ್ ಪ್ರೆಸ್ ಹೈವೇ ನವಿ-ಮುಂಬಯಿನ ಕೋಪರ್ ಖೈರಾನೆ ವರೆಗೆ. ಇದು ಮುಂಬಯಿ ಮತ್ತು ನವಿ-ಮುಂಬಯಿಗೆ ನಗರದ ಮೂರನೆಯ ಸೇತುವೆ ಸಂಪರ್ಕ ಕಲ್ಪಿಸಿದಂತಾಗುತ್ತದೆ. ವಿಖ್ರೋಲಿಯಿಂದ ಹೊರಡುವ ಜನಪ್ರಿಯ ಬಿ.ಇ.ಎಸ್.ಟಿ' ಬಸ್ ರೂಟ್ ಗಳು.
ನಗರದ, ಅತಿ ಉದ್ದದ ಬಸ್-ರಸ್ತೆಗಳಲ್ಲೊಂದು
೭ LTD, (ವಿಕ್ರೋಲಿ ಪಶ್ಚಿಮ)ದಿಂದ, ’ಬ್ಯಾಂಬೇ ರಿಕ್ಲಮೇಶನ್’, ನಗರದ ದಕ್ಷಿಣದ ತುದಿಯನ್ನು ಮುಟ್ಟುತ್ತದೆ.
ವರ್ಗ:ಮುಂಬಯಿ
ಕರ್ಣಪ್ರಯಾಗ
ಬಾಹ್ಯ ಸಂಪರ್ಕಗಳು
ವರ್ಗ:ಭಾರತದ ಪವಿತ್ರ ಕ್ಷೇತ್ರಗಳು
ನಂದಪ್ರಯಾಗ
ನಂದಪ್ರಯಾಗ ಭಾರತದ ಉತ್ತರಾಖಂಡ ರಾಜ್ಯದ ಚಮೋಲಿ ಜಿಲ್ಲೆಯಲ್ಲಿನ ಒಂದು ಪುಟ್ಟ ಪಟ್ಟಣ. ರಿಷಿಕೇಶದಿಂದ ಬದರಿನಾಥಕ್ಕೆ ಹೋಗುವ ಮಾರ್ಗದಲ್ಲಿ ಸುಮಾರು ೧೯೨ ಕಿ.ಮೀ. ದೂರದಲ್ಲಿರುವ ನಂದಪ್ರಯಾಗವು ಅಲಕನಂದಾ ಮತ್ತು ನಂದಾಕಿನಿ ನದಿಗಳ ಸಂಗಮಸ್ಥಾನವಾಗಿದೆ. ನಂದಪ್ರಯಾಗವು ಹಿಮಾಲಯದ ಐದು ಪವಿತ್ರ ಸಂಗಮಕ್ಷೇತ್ರಗಳಲ್ಲಿ ಒಂದಾಗಿದ್ದು ಹಿಂದೂ ಧರ್ಮೀಯರಿಗೆ ಇದು ಪುಣ್ಯಕ್ಷೇತ್ರವಾಗಿದೆ. ಇತರ ನಾಲ್ಕು ಪ್ರಯಾಗಗಳೆಂದರೆ ದೇವಪ್ರಯಾಗ, ರುದ್ರಪ್ರಯಾಗ, ಕರ್ಣಪ್ರಯಾಗ ಮತ್ತು ವಿಷ್ಣುಪ್ರಯಾಗ.
ವರ್ಗ:ಭಾರತದ ಪವಿತ್ರ ಕ್ಷೇತ್ರಗಳು
ಗೋಪಾಲ ಸ್ವಾಮಿ ಬೆಟ್ಟದ ಮೇಲೆ......
ಬೆಂಗಳೂರು, ಮೈಸೂರು ಸುತ್ತಮುತ್ತ ಇರುವರಿಗೆ ಒಂದು ದಿನದ ಅಥವಾ ವಾರಾಂತ್ಯದ ಪ್ರವಾಸಕ್ಕೆ ಕೇಳಿ ಮಾಡಿಸಿದ ಸ್ಥಳ ಹಿಮವದ್ ಗೋಪಾಲ ಸ್ವಾಮಿ ಬೆಟ್ಟ. ವರ್ಷದ ಎಲ್ಲಾ ದಿನಗಳಲ್ಲೂ ತಂಪಾಗಿರುವುದು ಈ ಬೆಟ್ಟ ಸಾಲಿನ ವಿಶೇಷ.
ಹಿಮವತ್ ಗೋಪಾಲ ಸ್ವಾಮಿ ಬೆಟ್ಟ ಕರ್ನಾಟಕ ರಾಜ್ಯದ ಜಿಲ್ಲೆಯ ಗುಂಡ್ಲುಪೇಟೆ ತಾಲೂಕಿನಲ್ಲಿದೆ. ಮೈಸೂರಿನ ದಕ್ಷಿಣಕ್ಕೆ ಸುಮಾರು ೮೦ ಕಿ.ಮೀ. ದೂರದಲ್ಲಿ ಊಟಿ ಹೆದ್ದಾರಿಯ ಅಂಚಿನಲ್ಲಿರುವ ಈ ಬೆಟ್ಟವು ಅದ್ಭುತ ಪ್ರಕೃತಿ ಸೌಂದರ್ಯದ ತಾಣ. ಸಮುದ್ರಮಟ್ಟದಿಂದ ಸುಮಾರು ೧೪೪೦ ಮೀ. ಎತ್ತರದಲ್ಲಿ ಮಲೆಯ ಮೇಲೆ ಶ್ರೀಕೃಷ್ಣನ ದೇವಾಲಯವಿದೆ. ವರ್ಷದ ಎಲ್ಲಾ ಕಾಲದಲ್ಲೂ ತಂಪಾದ ಹವಾಗುಣವಿರುವ ಈ ಪ್ರದೇಶದಲ್ಲಿ ಮಳೆಗಾಲ ಹಾಗೂ ಚಳಿಗಾಲದಲ್ಲಿ ಸದಾ ಮಂಜುಮುಸುಕಿದ ವಾತಾವರಣ. ಮಂಜಿನ ಜೊತೆಗೆ ಮಳೆಯ ತುಂತುರು ಹನಿಗಳ ಮಧ್ಯೆ ಹಾಗೂ ವಾಸ್ತವವಾಗಿ ಮೋಡಗಳ ನಡುವೆಯೇ ನಡೆದಾಡಬೇಕಾದ ಸನ್ನಿವೇಶ ಇಲ್ಲಿ ಸಾಮಾನ್ಯ. ದೇವಾಲಯದ ಗರ್ಭಗುಡಿಯ ಬಾಗಿಲಿನ ಮೇಲ್ಭಾಗದಿಂದ ನಿರಂತರವಾಗಿ ಹಿಮದನೀರು ಜಿನುಗುತ್ತಿರುತ್ತದೆ. ಆದ್ದರಿಂದಲೇ ಹಿಮವದ್ಗೋಪಾಲಸ್ವಾಮಿ ಎಂಬ ಹೆಸರು ಇಲ್ಲಿಯ ದೇವನಿಗೆ. ಬೆಟ್ಟವನ್ನೇರುವ ರಸ್ತೆ ಬಲು ಕಡಿದು. ಮಲೆಯ ಮೇಲ್ಭಾಗದಿಂದ ಕಾಣಬರುವ ನೋಟ ಅಸದೃಶ. ಬಂಡಿಪುರ ರಾಷ್ಟ್ರೀಯ ಉದ್ಯಾನದ ವ್ಯಾಪ್ತಿಯಲ್ಲಿರುವುದರಿಂದ ಪ್ರವಾಸಿಗರಿಗೆ ಎಲ್ಲ ಕಡೆ ಮುಕ್ತವಾಗಿ ಓಡಾಡುವ ಅವಕಾಶವಿಲ್ಲ.
ದ್ವಾಪರದ ಕೃಷ್ಣನ ವೇಣುಗಾನಕ್ಕೆ ಗೋವುಗಳೆಲ್ಲಾ ಅವನ ಸುತ್ತಲೂ ಬಂದು ಸೇರುತ್ತಿದ್ದವಂತೆ. ಇಂದು ಅದೇ ಕೃಷ್ಣ, ಬೆಟ್ಟದ ತುದಿಯಲ್ಲಿ ನಿಂತು ತನ್ನ ಕೊಳಲಿನಿಂದ ಸುಮಧುರ ಗಾನ ಸುಧೆ ಹರಿಸುತ್ತಿದ್ದಾನೆ, ಪ್ರಕೃತಿ ದೇವತೆ ಅವನ ಸುತ್ತಲೂ ಅಮೋಘವಾಗಿ ನರ್ತಿಸುತ್ತಿದ್ದಾಳೆ ಈ ಗಾನ ಮತ್ತು ನೃತ್ಯ ನೋಡಲು ನೀವು ಸೇರಬೇಕಾದ ಸ್ಥಳ: ಹಿಮವದ್ ಗೋಪಾಲ ಸ್ವಾಮಿ ಬೆಟ್ಟ, ಜಗತ್ತಿನಲ್ಲಿ ಸಮಸ್ತ ಸೌಂದರ್ಯವನ್ನು ಒಂದೆಡೆ ರಾಶಿ ಹಾಕಿದರೆ ಅದೇ ಹಿಮವದ್ ಗೋಪಾಲ ಸ್ವಾಮಿ ಬೆಟ್ಟ. ಮೂಲತಃ ಪಶ್ಚಿಮ ಘಟ್ಟಗಳ ಸಾಲಿಗೆ ಸೇರಿದರೂ ತನ್ನ ಅನುಪಮ ಸೌಂದರ್ಯದಿಂದ, ತನ್ನದೆ ಆದ ಪ್ರತ್ಯೇಕ ಸಾಲಿನಲ್ಲಿ ನಿಲ್ಲುತ್ತದೆ. ಬೆಂಗಳೂರಿನಿಂದ ೫ ಘಂಟೆಗಳ ಪ್ರಯಾಣದ ಅವಧಿಯಲ್ಲಿ(೨೦೫ ಕಿ,ಮೀ.) ಇಂತಹ ರುದ್ರ-ರಮಣೀಯ ಸ್ಥಳ ಇದೆ ಅಂದರೆ ಆಶ್ಚರ್ಯ ಆಗಬಹುದು. ಈ ಸ್ಥಳದ ಹೆಸರು ಕೇಳಿದ್ರೆ, ಅದು ಇನ್ನೊಂದು ಚಾಮುಂಡಿ ಬೆಟ್ಟಾನೋ, ನಂದಿನೋ, ಸಾವನದುರ್ಗಾನೋ ಅಂತ ಅಂದುಕೊಂಡರೆ, ಅದು ತಪ್ಪಾಗುತ್ತೆ. ಈ ಬೆಟ್ಟದ ಮೇಲೆ ಬರುವವರು ಸುಸ್ತಿತಿಯಲ್ಲಿರುವ ಕಾರು, ವಾಹನಗಳಲ್ಲಿ ಬರುವುದು ಒಳ್ಳೆಯದು. ತುಂಬಾ ಹಳೆಯ ಡೀಸೆಲ್ ಕಾರುಗಳು ಬೆಟ್ಟ ಹತ್ತಲು ಒದ್ದಾಡುವುದಿದೆ.ಗುಂಡ್ಲುಪೇಟೆ ಹಾಗೂ ನಂಜನ ಗೂಡಿನಲ್ಲಿ ಕೈಗೆಟಕುವ ದರದಲ್ಲಿ ಊಟ ಮತ್ತು ವಸತಿ ಸೌಲಭ್ಯ್ ವಿದೆ. ಉನ್ನತ ದರ್ಜೆಯ ಸಾಕಷ್ಟು ರೆಸಾರ್ಟ್ಗಳು ಹತ್ತಿರದಲ್ಲಿಯೇ ಇದೆ. ಬೆಟ್ಟದ ತುದಿಯವರೆಗೂ ವಾಹನಗಳು ಸಂಚರಿಸುವ ವ್ಯವಸ್ತೆ ಇದ್ದು, ಬೆಂಗಳೂರಿನಿಂದ ಹೊರಡುವ ಪ್ರವಾಸಿಗರು ಬೆಳಗ್ಗೆ ಹೊರಟು ರಾತ್ರಿ ಹಿಂತಿರುಗಬಹುದು.ಸಮಯ ಹೊಂದಿಸಿಕೊಂಡಲ್ಲಿ ಬೆಟ್ತವನ್ನು ನೋಡಿದ ನಂತರ ಪಕ್ಕದಲ್ಲಿಯೇ ಇರುವ ಹುಲಿಸಂರಕ್ಷಿತ ತಾಣ ಬಂಡೀಪುರವನ್ನು ನೋಡಬಹುದು.
ಗುನಾ
ಗುನಾ ಮಧ್ಯ ಪ್ರದೇಶರಾಜ್ಯದ ಗುನಾ ಜಿಲ್ಲೆಯ ಮುಖ್ಯ ಪಟ್ಟಣ.ಗುನಾ ಪಟ್ಟಣ (ಉ.ಅ. 24° 39' ಪು.ರೇ. 77° 19') ಆಗ್ರಾ-ಮುಂಬಯಿ ಹೆದ್ದಾರಿಯಲ್ಲಿದೆ. ಮಧ್ಯ ರೈಲ್ವೆಯ ಬೀನಾ-ಬಾರನ್ ಉಪಶಾಖೆಯಲ್ಲಿ ಇದು ಒಂದು ನಿಲ್ದಾಣ. ಮೊದಲು ಇದೊಂದು ಚಿಕ್ಕ ಗ್ರಾಮವಾಗಿತ್ತು. 1844ರಲ್ಲಿ ಗ್ವಾಲಿಯರಿನ ಅಶ್ವಾರೋಹಿ ದಳದವರು ಇಲ್ಲಿ ಬೀಡುಬಿಟ್ಟರು. ಅಂದಿನಿಂದ ಗುನಾದ ಮಹತ್ತ್ವ ಹೆಚ್ಚುತ್ತಿದೆ. 1897ರಲ್ಲಿ ರೈಲುಮಾರ್ಗದ ವಿಸ್ತರಣ ಕಾರ್ಯ ನಡೆದದ್ದರಿಂದ ಇದು ವ್ಯಾಪಾರ ಕೇಂದ್ರವಾಯಿತು.
ಚಮ್‍ಚಮ್
ಇತಿಹಾಸ
ಆಧುನಿಕ ದಿನದ ಬಾಂಗ್ಲಾದೇಶದ ಪೊರಾಬರಿಯ ಚಮ್‍ಚಮ್‍ನ ಅಂಡಾಕಾರದ ಕಂದು ಬಣ್ಣದ ವೈವಿಧ್ಯವು ಪೊರಾಬರಿ ಚಮ್‍ಚಮ್ ಎಂದು ಕರೆಯಲ್ಪಡುತ್ತದೆ. ಇದರ ಇತಿಹಾಸ ೧೯ನೇ ಶತಮಾನದ ಮಧ್ಯಭಾಗದಷ್ಟು ಹಳೆಯದ್ದೆಂದು ನಿರ್ಧರಿಸಲಾಗಿದೆ. ಈ ಖಾದ್ಯದ ಆಧುನಿಕ ಬಗೆಯನ್ನು ಮಾಟಿಲಾಲ್ ಗೋರೆ ಅವನ ಅಜ್ಜ ರಾಜಾ ರಾಮ್‍ಗೋರೆ ತಯಾರಿಸಿದ್ದ ಒಂದು ಸಿಹಿ ಖಾದ್ಯವನ್ನು ಆಧರಿಸಿ ತಯಾರಿಸಿದನು. ಇವನು ಉತ್ತರ ಪ್ರದೇಶದ ಬಲಿಯಾ ಜಿಲ್ಲೆಯ ಸ್ಥಳೀಯನಾಗಿದ್ದನು.
ಹೊರಗಿನ ಕೊಂಡಿಗಳು
ವರ್ಗ:ಸಿಹಿ ತಿನಿಸುಗಳು
ಅಥರ್ವವೇದ
ಅಥರ್ವವೇದ ಹಿಂದೂ ಧರ್ಮದ ನಾಲ್ಕು ವೇದಗಳಲ್ಲಿ ಕೊನೆಯದು. ಅಥರ್ವಣ ಅಂಗೀರಸ ಋಷಿಗಳು ರಚಿಸಿದ ಮಂತ್ರಗಳಿಂದ ಕೂಡಿದ ವೇದವಾದುದರಿಂದ ಈ ಹೆಸರು. ಇದರಲ್ಲಿ ೨೦ ಕಾಂಡಗಳೂ, ೭೬೦ ಸೂಕ್ತಗಳೂ, ೬೦೦೦ ಮಂತ್ರಗಳೂ ಇವೆ. ಗದ್ಯ ಹಾಗೂ ಪದ್ಯ ಎರಡೂ ಶೈಲಿಯಲ್ಲಿ ರಚಿತವಾಗಿದೆ. ಈ ವೇದದಲ್ಲಿ ವಿವಾಹ ಪದ್ಧತಿ,ಶವಸಂಸ್ಕಾರ, ಗೃಹನಿರ್ಮಾಣ ಮುಂತಾದ ಜನರ ದಿನನಿತ್ಯದ ಜೀವನಕ್ಕೆ ಸಂಬಂಧಿಸಿದ ವಿಚಾರಗಳು ಕೂಡಾ ಸೇರಿಕೊಂಡಿದೆ. ಮಾಟ ಮಂತ್ರ, ಯಕ್ಷಿಣಿವಿದ್ಯೆ,ಇಂದ್ರಜಾಲ ಮುಂತಾದವುಗಳೂ ವಿಸ್ತಾರವಾಗಿ ಪ್ರಸ್ತಾಪಿಸಲ್ಪಟ್ಟಿದೆ. ಧನುರ್ವಿದ್ಯೆ, ರೋಗನಿವಾರಣೋಪಾಯ, ಔಷಧಿಗಳ ವಿವರ ಕೂಡಾ ಇದರಲ್ಲಿದೆ. ಯಜ್ಞಯಾಗಾದಿಗಳನ್ನು ನಿರ್ವಹಿಸುವ ಕ್ರಮದ ವಿವರಗಳೂ ಸೇರಿದೆ. ಇದು ದಿನನಿತ್ಯದ ಜೀವನಕ್ಕೆ ಬೇಕಾದ ಜ್ಞಾನವನ್ನು ಕೊಡುವ ಭಂಡಾರವೇ ಆಗಿದೆ. ಇದು ವೇದಗಳ ರಚನೆಯಲ್ಲಿ ಕೊನೆಯದು.
ಪರಿವಿಡಿ
ಈ ಅಂಶವನ್ನು ನೆನಪಿನಲ್ಲಿಟ್ಟರೆ ಅಥರ್ವ-ವೇದ-ಸಂಹಿತೆಯ ಕಾರ್ಯನಿರ್ಣಯಕ್ಕೆ ಅನುಕೂಲವಾಗುತ್ತದೆ. ಉಚ್ಚವರ್ಗದ ಪುರೋಹಿತರ ಪೂಜಾಪರಿಕರವನ್ನು ತ್ರಿವೇದಗಳು ಪ್ರತಿಬಿಂಬಿಸುವಂತೆ, ಸಾಮಾನ್ಯ ಜನರ ಜೀವನದಲ್ಲಿ ನಿತ್ಯೋಪಯುಕ್ತ ಕರ್ಮಾಚರಣೆಗಳನ್ನು ಅಥರ್ವವೇದ ತೋರಿಸುತ್ತದೆ. ಮೊದಲನೆಯವು ಹೆಚ್ಚಾಗಿ ನಿತ್ಯಕರ್ಮಗಳು; ದೇವತಾರ್ಪಣಕ್ಕಾಗಿ ಹೊರಟವು. ಅವಕ್ಕೆ ಸಾರ್ವತ್ರಿಕ ಕಲ್ಯಾಣವೇ ಗುರಿ. ಅಥರ್ವವೇದ ಹೆಚ್ಚಾಗಿ ಕಾಮ್ಯ, ನೈಮಿತ್ತಿಕ ಆಚರಣೆಗಳಿಗೆ ಮೀಸಲು. ಪಿಶಾಚಾದಿಗಳಂತೆ ಕ್ಷುದ್ರದೇವತೆಗಳನ್ನೂ ಒಲಿಸುವ ಉದ್ದೇಶ ಇಲ್ಲಿ ಉಂಟು; ವೈಯಕ್ತಿಕ ಇಷ್ಟಸಾಧನೆಗಳೇ ಇಲ್ಲಿ ಧ್ಯೇಯವಾಗಬಲ್ಲವು. ಹೀಗೇ ಇಲ್ಲಿಯ ಮಂತ್ರಗಳ ರಚನಾಕಾಲ ಋಗ್ವೇದಮಂತ್ರಗಳ ಸೃಷ್ಟಿಕಾಲದಷ್ಟೇ ಪ್ರಾಚೀನವಾಗಿರುವುದು ಶಕ್ಯ. ಭಿನ್ನ ಜನವರ್ಗಗಳ ಈ ವೇದಗಳು ಒಂದೇ ಸಮಾಜದ ಭಿನ್ನ ಧ್ಯೇಯಗಳನ್ನು ಕುರಿತಿರುವುದರಿಂದ ತ್ರಿವೇದಗಳನ್ನು ಆರ್ಯಸಂಸ್ಕೃತಿಯ ಆವಿಷ್ಕಾರವೆಂದೂ ಅಥರ್ವವೇದ ಆರ್ಯೇತರ ಸಂಸ್ಕೃತಿಗಳ ಕುರುಹೆಂದೂ ನಿರ್ಣಯಿಸಲು ಪ್ರಮಾಣ ಸಾಲದು. ಆದರೂ ಋಗ್ವೇದ-ಸಂಹಿತೆಯ ಋಷಿ-ಮಂಡಲಗಳಲ್ಲಿ ಇದರ ಉಲ್ಲೇಖವೇ ಇಲ್ಲದಿರುವುದನ್ನೂ ಐತರೇಯ, ಗೋಪಥ, ಶತಪಥ ಮುಂತಾದ ಬ್ರಾಹ್ಮಣಗಳಲ್ಲಿ ಮಾತ್ರವೇ ಸ್ಪಷ್ಟ ಉಲ್ಲೇಖವಿರುವುದನ್ನೂ ಇಲ್ಲಿ ಋಗ್ವೇದ ದೇವತೆಗಳಿಗೆಲ್ಲ ಗೃಹ್ಯಾದಿ ಕರ್ಮಗಳಲ್ಲಿ ವಿನಿಯೋಗ, ಮಾಟ, ಜಾದು ಮುಂತಾದುವುಗಳ ಜೊತೆಜೊತೆಗೇ ಆಧ್ಯಾತ್ಮಿಕ ಜನಜನಿತ ಹಾಗೂ ಕ್ಷುದ್ರಾಚಾರಗಳ ಸಮಾವೇಶ, ಚಾತುರ್ವಣ್ಯಗಳ ನಿರೂಪಣೆ, ಹುಲಿಯ ಪರಿಚಯ, ಗಂಗಾತೀರದ ವಸತಿಗಳ ಉಲ್ಲೇಖ- ಇವುಗಳನ್ನೆಲ್ಲ ಗಮನಿಸಿದರೆ ಋಗ್ವೇದ-ಸಂಹಿತೆಯಾದ ಮೇಲೆ ಬ್ರಾಹ್ಮಣಯುಗದಲ್ಲಿ ಅಥರ್ವವೇದ-ಸಂಹಿತೆ ಮೂಡಿದಂತೆ ತೋರುತ್ತದೆ. ವಿಷಯನಿರೂಪಣೆಯಲ್ಲಿ ಮುಂದಿನ ಗೃಹ್ಯ ಸೂತ್ರಗಳೊಡನೆ ಹೆಚ್ಚಿನ ಹೋಲಿಕೆ ಇದಕ್ಕುಂಟೆನ್ನಬಹುದು. ವಾಕ್-ಸಂಸ್ಕಾರಕ್ಕೆ ತ್ರಯೀ ಕಾರಕವಾದರೆ ಮನಸ್ಸಿನ ಸಂಸ್ಕಾರಕ್ಕೆ ಅಥರ್ವವೇದ ಪ್ರಯೋಜಕ ಎಂಬ ಮಾತು ಐತರೇಯ (ಗಿ-33) ಮತ್ತು ಗೋಪಥ (III-2) ಬ್ರಾಹ್ಮಣಗಳಲ್ಲಿ ಬರುತ್ತದೆ. ಯಜ್ಞಕ್ಕೆ ಎರಡು ಸಂಸ್ಕಾರಗಳೂ ಬೇಕು.
ಸಂರಚನೆ
ಅಥರ್ವವೇದದಲ್ಲಿ ಬೇರೆ ಬೇರೆ ವಿಭಾಗಕ್ರಮಗಳ ಪ್ರಕಾರ 20 ಕಾಂಡಗಳು, 34 ಪ್ರಪಾಠಕಗಳು, 111 ಅನುವಾಕಗಳು, 773 ವರ್ಗಗಳು, 731 ಸೂಕ್ತಗಳು, 6,000 ಮಂತ್ರಗಳು ಇವೆ. ಇದು ಪ್ರಸಿದ್ಧವಾದ ಶೌನಿಕ ಶಾಖೆಯನ್ನು ಕುರಿತುದು. ಇವುಗಳಲ್ಲಿ ಕಡೆಯ 20ನೆಯ ಕಾಂಡ ಋಗ್ವೇದ ಮಂತ್ರಗಳಿಂದಲೇ ತುಂಬಿರುವುದರಿಂದ ಇದು ಅನಂತರ ಕೂಡಿಸಿದ ಪ್ರಕ್ಷೇಪವೆನಿಸುತ್ತದೆ. ಉಳಿದ ಕಾಂಡಗಳಲ್ಲಿ ಋಗ್ವೇದ ಮಂತ್ರಗಳ ಉಲ್ಲೇಖ 1/7 ರಷ್ಟು ಮಾತ್ರವಿದೆ. ಈ ಉಲ್ಲೇಖಗಳಲ್ಲಿ ಋಗ್ವೇದದ ಒಂದು, ಎಂಟು ಮತ್ತು ಹತ್ತನೆಯ ಮಂಡಲಗಳಿಂದ ಮಾತ್ರ ತೆಗೆದವು. ಈ ಕಾಂಡಗಳ ಯೋಜನೆಯಲ್ಲಿ ಒಂದು ನಿಯಮವೂ ಉಂಟು. ಮೊದಲ ಏಳು ಕಾಂಡಗಳಲ್ಲಿ ಸೂಕ್ತಗಳ ಮಂತ್ರಸಂಖ್ಯೆ ಕಾಂಡದಿಂದ ಕಾಂಡಕ್ಕೆ ಹೆಚ್ಚುತ್ತ ಹೋಗುತ್ತದೆ: ಒಂದರಲ್ಲಿ 4; ಎರಡರಲ್ಲಿ 5; ಮೂರರಲ್ಲಿ 6; ನಾಲ್ಕರಲ್ಲಿ 7; ಐದರಲ್ಲಿ 8 ರಿಂದ 18; ಆರರಲ್ಲಿ 3;ಏಳರಲ್ಲಿ 2 ಅಥವಾ 1; ಏಳು-ಹದಿನಾಲ್ಕು,ಹದಿನೇಳು, ಹದಿನೆಂಟು ಈ ಕಾಂಡಗಳಲ್ಲಿ 21 ರಿಂದ 89ರವರೆಗೆ ಮಂತ್ರ ಸಂಖ್ಯೆಯಿರುವ ಉದ್ದುದ್ದನೆಯ ಸೂಕ್ತಗಳಿವೆ. ಹದಿನೈದು ಮತ್ತು ಹದಿನಾರರಲ್ಲಿ ಬ್ರಾಹ್ಮಣದ ಗದ್ಯದಂತಿರುವ ಗದ್ಯವಿದೆ.
ಶಾಖೆಗಳು
ಅಥರ್ವವೇದದಲ್ಲಿ 9 ಶಾಖೆಗಳಿದ್ದುದನ್ನು ಮಹಾಭಾಷ್ಯವೇ ಮೊದಲಾದ ಪೂರ್ವಕೃತಿಗಳು ಹೇಳಿದರೂ ಈಗ ಉಪಲಬ್ಧವಿರುವ ಶಾಖೆಗಳು ಎರಡೇ. ಶೌನಕ ಶಾಖೆಯಷ್ಟು ಕೂಡ ಪ್ರಚಾರವಿಲ್ಲದ ಎರಡನೆಯ ಶಾಖೆಯೇ ಪೈಪ್ಪಲಾದ ಶಾಖೆ. ಇವರೆಡೂ ಶಾಖೆಗಳು ಮೊದಲಿಗೆ ಜರ್ಮನಿಯ ವಿದ್ವಾಂಸರಿಂದ ಪ್ರಕಟಗೊಂಡುವು. ಪತಂಜಲಿ ಶನ್ನೋದೇವೀರಭೀಷ್ಟಯೇ ಎಂದು ಸೂಚಿಸುವ ಆದ್ಯಮಂತ್ರ ಪೈಪ್ಪಲಾದ ಶಾಖೆಗೇ ಅನ್ವಯಿಸುತ್ತದೆ.ಪೈಪಲಾದ ಹಳೆಯದು. ಸಾಯಣ ಭಾಷ್ಯವಿರುವುದು ಶೌನಕಶಾಖೆಗೆ ಮಾತ್ರ. ಇದನ್ನೇ ಈ ಲೇಖನದಲ್ಲಿ ಆಧರಿಸಲಾಗಿದೆ.
ಕಾಂಡಗಳು
ಅಥರ್ವವೇದದ (ಶೌನಕಶಾಖೆ) ಮೊದಲ ಎರಡು ಕಾಂಡಗಳಲ್ಲಿ ತೊನ್ನು, ಕುಷ್ಠ ಮುಂತಾದ ರೋಗಗಳಿಗೆ ಶಾಂತಿಕರ್ಮವನ್ನು ಹೇಳಿದೆ. III ರಲ್ಲಿ ಬಾಲಗ್ರಹ, ಕ್ಷಯ, ವಶೀಕರಣ ಮುಂತಾದುವುಗಳ ಪ್ರಸ್ತಾಪವಿದೆ. ನಾಲ್ಕರಲ್ಲಿ ಧೂಮಕೇತುವೇ ಮುಂತಾದ ಉತ್ಪಾತಗಳ ಶಾಂತಿಗಾಗಿ ವರುಣಸ್ತೋತ್ರ ವಿಹಿತವಾಗಿದೆ. ಐದರಲ್ಲಿ ದನಗಳ ಕಳ್ಳರು, ಶತ್ರುಗಳು ಮುಂತಾದವರನ್ನು ಅಂಜಿಸುವ ಮಂತ್ರಗಳಿವೆ. ಶೂದ್ರರಲ್ಲಿ ಶೀತಜ್ವರ ಹೆಚ್ಚಾಗಿರುತ್ತದೆಂದು ಇಲ್ಲಿ ತಿಳಿಸಲಾಗಿದೆ (೫, ೨೨, ೭). ಗೋಬ್ರಾಹ್ಮಣರಿಗೆ ಪೀಡೆ ಮಾಡುತ್ತಿದ್ದವರಿಗೆ ರಾಜ ದಂಡ ವಿಧಿಸುತ್ತಿದ್ದುದು ಇಲ್ಲಿ ಕಂಡುಬರುತ್ತದೆ (೫. ೧೯). ಆರರಲ್ಲಿ ಕಾಸ, ಶ್ಲೇಷ್ಮ ಮುಂತಾದ ರೋಗಗಳ ಶಾಂತ್ಯುಪಾಯ, ಅಗ್ನಿಭಯನಿವೃತ್ತಿಗೆ ಮಂತ್ರ ಮುಂತಾದವು ಬರುತ್ತವೆ.ಏಳರಲ್ಲಿ ಸಭೆಯಲ್ಲಿ ವಿಜಯಪ್ರಾಪ್ತಿಗೆಂದು ಉಕ್ತವಾದ ಮಂತ್ರಗಳುಂಟು.ಎಂಟರಲ್ಲಿ ಒಂದು ಮಂತ್ರ (ಎಂಟು- 4) ಮೃತ್ಯುವನ್ನು ಗೆದ್ದು ದೀರ್ಘಾಯುಷ್ಯವನ್ನು ಪಡೆಯುವುದನ್ನು ಕುರಿತಿದೆ. ಒಂಭತ್ತರಲ್ಲಿ ಮಧುಕಶಾ ಮುಂತಾದ ಔಷಧಿಗಳ ಉಲ್ಲೇಖವಿದೆ.ಹತ್ತರಲ್ಲಿ ದೇವತಾವಾದ ಬರುತ್ತದೆ. ಹನ್ನೊಂದರಲ್ಲಿ ಬ್ರಹ್ಮಚರ್ಯದ ಮಹಿಮೆ ವರ್ಣಿತವಾಗಿದೆ. ಹನ್ನೆರಡರಲ್ಲಿ ದೇಶಭಕ್ತಿಯಿಂದ ತುಂಬಿ ತುಳುಕುವ ಪ್ರಸಿದ್ಧ ಪೃಥಿವೀಸೂಕ್ತವಿದೆ. ಹದಿಮೂರು, ಹದಿನಾಲ್ಕು, ಹದಿನೈದು, ಹದಿನಾರರಲ್ಲಿ ಅನೇಕ ಚಿಲ್ಲರೆ ವಿಷಯಗಳೂ ವಿವಾಹ, ಸ್ತ್ರೀಕರ್ಮ ಮುಂತಾದವೂ ಬರುತ್ತವೆ. ಹದಿನೇಳರಲ್ಲಿ ಆಧ್ಯಾತ್ಮಿಕ ಮಂತ್ರಗಳು ಹೆಚ್ಚು. ಹದಿನೆಂಟರಲ್ಲಿ ಶ್ರಾದ್ಧ ಮಂತ್ರಗಳುಂಟು ; ಯಮಸ್ತುತಿ ಇಲ್ಲಿ ಬರುತ್ತದೆ. ಹತ್ತೊಂಭತ್ತರಲ್ಲಿ ಛಂದಸ್ಸುಗಳ ನಕ್ಷತ್ರಗಳ ಪ್ರಸ್ತಾಪವಿದೆ. ಆಗ ಕೃತ್ತಿಕೆಯಿಂದ ಮೊದಲುಮಾಡಿ ನಕ್ಷತ್ರಗಳನ್ನು ಎಣಿಸುತ್ತಿದ್ದರು, ಅಶ್ವಿನಿಯಿಂದಲ್ಲ. ಈ ಕಾಂಡದ ಕಡೆಗೆ ರಾಜಸೂಯಯಾಗದ ವರ್ಣನೆಯಿದೆ ; ಕಡೆಯ ಇಪ್ಪತ್ತನೆಯ ಕಾಂಡದಲ್ಲಿ ಸೋಮಯಾಗದ ವಿವರಣೆಯಿದೆ.
ಭಾಷೆ-ಛಂದಸ್ಸು
ಋಗ್ವೇದದ ಭಾಷೆಗಿಂತ ಅಥರ್ವವೇದದ ಭಾಷೆ ಹೆಚ್ಚು ಒರಟಾದರೂ ಹೆಚ್ಚು ಸತ್ತ್ವಯುತವಾದುದು. ಋಗ್ವೇದಯುಗಕ್ಕಿಂತ ಬ್ರಾಹ್ಮಣಯುಗದ ಭಾಷೆಗೆ ಸಮೀಪಿಸುವ ಶಬ್ದಪ್ರಯೋಗವೇ ಹೆಚ್ಚು; ಆದುದರಿಂದ ಋಗ್ವೇದಕ್ಕಿಂತ ಇದು ಅರ್ಥವಾಗುವುದು ಸುಲಭ; ಸಂಸ್ಕೃತ ಭಾಷೆಗೆ ಮತ್ತು ನಿಕಟವೆನಿಸುವುದರಿಂದ ಛಂದಸ್ಸಿನ ವಿಷಯದಲ್ಲಿ ಕೂಡ ಋಗ್ವೇದದಲ್ಲಿ ಕಾಣದ ನಿರಂಕುಶತೆ ಅಥವಾ ಸ್ವಚ್ಛಂದತೆ ಇಲ್ಲಿ ಹೆಚ್ಚು. ಸಾಮಾನ್ಯವಾಗಿ ಇಲ್ಲಿ ಛಂದಸ್ಸಿನ ಸಾಲುಗಳ ಇಲ್ಲವೆ ಲಯಗಳ ಸೂಕ್ಷ್ಮ ನಿಯಮಗಳ ಪಾಲನೆಯ ಪ್ರವೃತ್ತಿಯಿಲ್ಲ. ಸನ್ನಿವೇಶಕ್ಕೆ ಅನುಸಾರವಾಗಿ ಮೂಲನಿಯಮಗಳನ್ನು ಮರೆಯಾಗಿಸುವ ಮಟ್ಟಿಗೆ ಛಂದಸ್ಸುಗಳನ್ನು ಇಲ್ಲಿ ಬಳಸಲಾಗಿದೆ : ಪದ್ಯದಂತೆ ಗದ್ಯವೂ ಇದೆ. ಇಷ್ಟಾದರೂ ಅಥರ್ವವೇದದ ಕಾವ್ಯಗುಣ ಒಮ್ಮೊಮ್ಮೆ ಋಗ್ವೇದದ ಕಾವ್ಯಗುಣವನ್ನೂ ಹಿಂದೆ ಹಾಕುತ್ತದೆನ್ನಬಹುದು. ರಾಷ್ಟ್ರಪ್ರೇಮದ ಉಜ್ವ್ವಲ ಪ್ರಗಾಥವೆನಿಸುವ ಪೃಥಿವೀಸೂಕ್ತವನ್ನು ಇಲ್ಲಿ ಎತ್ತಿ ಹೇಳಬಹುದಾಗಿದೆ. ದೈವತ ಆವರಣವನ್ನು ಹಿಂದೆ ಬಿಟ್ಟು, ಕೇವಲ ಮಾನವನ ಆಶೆ-ಆಕಾಂಕ್ಷೆಗಳನ್ನು ಹೃದಯಸ್ಫೂರ್ತಿಯಿಂದ ಇಲ್ಲಿ ಮಿಡಿಯುವ ಅನೇಕ ಸೂಕ್ತಗಳಿರುವುದರಿಂದ, ಇವನ್ನೇ ಭಾರತೀಯ ಭಾವಗೀತೆಗೆ ಉಗಮಸ್ಥಾನಗಳೆಂದು ಗಣಿಸುವ ವಿದ್ವಾಂಸರೂ ಉಂಟು.
ಮಹತ್ವ
ಹೀಗೆ ವೇದಕಾಲೀನ ಸಂಸ್ಕೃತಿಯ ಸಮಗ್ರ ಪರಿಚಯದಲ್ಲಿ ಕುತೂಹಲಿಗಳಾದವರಿಗೆ ಋಗ್ವೇದ ಸಂಹಿತೆಗಿಂತಲೂ ಸ್ವಲ್ಪ ಹೆಚ್ಚಿನ ಮಹತ್ತ್ವವೇ ಅಥರ್ವವೇದ ಸಂಹಿತೆಯಲ್ಲಿ ಉಂಟೆನ್ನಬಹುದು. ಪೂರ್ವದ ಆರ್ಯರ ದೈನಂದಿನ ಜೀವನ, ಸಾಮಾಜಿಕ ಆಚಾರವಿಚಾರಗಳು, ಹೃದಯೋದ್ಗಾರಗಳು, ಈ ಸಂಹಿತೆಯಲ್ಲಿ ಮೂಡಿರುವಷ್ಟು ವೈವಿಧ್ಯಪೂರ್ಣವಾಗಿ ಮತ್ತೆಲ್ಲಿಯೂ ಮೂಡಿಲ್ಲ. ಅಥರ್ವವೇದ ಕೇವಲ ಮಾಟ ಮಂತ್ರಗಳ ತವರೆಂದೂ ಸಾತ್ತ್ವಿಕರು ಅದನ್ನು ಕಣ್ಣೆತ್ತಿ ನೋಡುವುದು ಕೂಡ ತಪ್ಪೆಂದೂ ಇರುವ ಸಾಮಾನ್ಯಭಾವನೆ ಸರಿಯಾದುದಲ್ಲ. ವಸ್ತುತಃ ಮುಂದಿನ ಆಯುರ್ವೇದವೇ ಮೊದಲಾದ ಅನೇಕ ಲೌಕಿಕ ಶಾಸ್ತ್ರಗಳು ಹುಟ್ಟಿ ಬೆಳೆಯಲು ಈ ಸಂಹಿತೆಯಿಂದಲೇ ಪ್ರಚೋದನೆ ದೊರೆಯಿತೆಂದು ಹೇಳಲು ಯಾವ ಅಡ್ಡಿಯೂ ಇಲ್ಲ. ಭಾರತದಲ್ಲಿ ಮೊದಲಿಗೆ ಪ್ರಚಾರದಲ್ಲಿದ್ದ ಶಸ್ತ್ರಾಸ್ತ್ರ ವಿದ್ಯೆಯಾದರೂ ಅಥರ್ವಣವೇ ಎಂಬುದು ಗಮನಾರ್ಹ. ದ್ರೋಣ, ಪರಶುರಾಮ- ಮೊದಲಾದ ಪೌರಾಣಿಕ ಯುಗದ ಧನುರ್ವಿದ್ಯಾಗುರುಗಳೆಲ್ಲರೂ ಅಥರ್ವವೇದ ಪಾರಂಗತರೆಂಬುದನ್ನು ಇಲ್ಲಿ ನೆನೆಯಬಹುದಾಗಿದೆ. ಈ ವೇದದಲ್ಲಿ ಸಂಶೋಧನೆ ಇನ್ನೂ ಬೆಳೆಯಬೇಕಾಗಿದೆ. ಅಥರ್ವವೇದ ಐಹಿಕವಿದ್ಯೆಗಳ ಮೂಲವಷ್ಟೇ ಅಲ್ಲ, ಆಧ್ಯಾತ್ಮ ವಿದ್ಯೆಗೂ ಮೂಲ; ಶಾಂತಿಕ ಪೌಷ್ಟಿಕ ಕರ್ಮಗಳಿಗೆ ಮಾತ್ರ ಗಣಿಯಲ್ಲ, ಬ್ರಹ್ಮಜ್ಞಾನಕ್ಕೂ ಪ್ರಚೋದಕ; ಸ್ವರ್ಗವನ್ನು ಕೊಡುವ ಯಜ್ಞಯಾಗಾದಿಗಳಿಗೆ ಪ್ರಯೋಜಕವಷ್ಟೇ ಅಲ್ಲ, ಮೃತ್ಯುವನ್ನು ಗೆಲ್ಲುವ ಮಹಾರಹಸ್ಯವನ್ನು ಅರುಹುವುದಕ್ಕೂ ಅದು ಬೆರಳೆತ್ತಿದೆ. ನಿತ್ಯಜೀವನವನ್ನು ಮರೆಯದೆ, ಸತ್ಯದರ್ಶನವನ್ನು ಜರೆಯದೆ, ಸರ್ವರಿಗೂ ಉಪಕಾರವಾಗಬೇಕೆಂದು ಬಂದ ವೇದವೇ ಅದು. ಅದರ ಬೇರೆ ಬೇರೆ ವಿಷಯಗಳ ಬೆಸುಗೆ ಚೆನ್ನಾಗಿಲ್ಲದಿರುವುದೊಂದೇ ಇಂದಿನವರಿಗೆ ತೋರುವ ನ್ಯೂನತೆ. ಅದರ ತತ್ತ್ವಗಳನ್ನು ಕುರಿತ ಪ್ರಾಯೋಗಿಕ ಸಂಶೋಧನೆ ಇನ್ನೂ ನಡೆಯಬೇಕಾಗಿದೆ. ನಾವು ನೋಡಿದ ಆಧ್ಯಾತ್ಮಿಕ ವಿಚಾರಕಿರಣಗಳು ನಿಜವಾಗಿಯೂ ಅಥರ್ವವೇದ ಋಷಿಗಳ ಆಳವಾದ ತತ್ತ್ವಚಿಂತನೆಗೆ ದ್ಯೋತಕಗಳಾಗಿವೆಯೇ ಎಂಬ ವಿಷಯದಲ್ಲಿ ವಿದ್ವಾಂಸರು ಭಿನ್ನಾಭಿಪ್ರಾಯಗಳನ್ನು ತಳೆದಿದ್ದಾರೆ. ಒಂದೇ ಮಟ್ಟದಲ್ಲಿ ಉದಾತ್ತವಾದ ವಿಚಾರಗಳು ಹರಿಯುವುದಿಲ್ಲ. ಒಂದು ಸೂಕ್ತವಿರಲಿ. ಒಂದೇ ಪದ್ಯದ ಪಾದಗಳಲ್ಲಿಯೂ ಉದಾತ್ತಮಟ್ಟದ ತಟ್ಟನೆ ಅತಿ ಕೆಳಮಟ್ಟಕ್ಕೆ ವಿಚಾರಗಳು ಇಳಿದುಬಿಡುತ್ತವೆ. ಆಧ್ಯಾತ್ಮಿಕ ಎತ್ತರಗಳಿಂದ ಹೀಗೆ ಅತಿ ಕ್ಷುದ್ರ ಪಾತಾಳಗಳಿಗೆ ಇಳಿಯುವಂಥ ವಿಚಾರಸರಣಿ ಹೊರಗಿನಿಂದ ತತ್ಕಾಲಕ್ಕೆ ಎರವಲಾಗಿ ತಂದ ದೊಡ್ಡ ಶಬ್ದಗಳ ಪ್ರದರ್ಶನಕ್ಕೆ ಸಾಕ್ಷಿಯನ್ನೊದಗಿಸಬಹುದೇ ಹೊರತು, ಹೃದಯದಿಂದ ನೇರವಾಗಿ ಉಕ್ಕಿಬಂದ ಉನ್ನತ ತಾತ್ತ್ವಿಕ ಮಟ್ಟವನ್ನು ನಿದರ್ಶಿಸಲಾರದೆಂದು ವಿಂಟರ್ ನಿಟ್ಸ್ ಮುಂತಾದ ವಿಮರ್ಶಕರ ಅಭಿಪ್ರಾಯ. ಈ ಕೃತಕವಾದ ಸಾಕ್ಷಿಗಳಿಂದ ಅಥರ್ವವೇದದ ಸೂಕ್ತಿಗಳೇ ಮುಂದಿನ ಉಪನಿಷತ್ತತ್ತ್ವಗಳಿಗೆ ಮೂಲವೆಂದು ಭ್ರಮಿಸಬಾರದೆಂಬುದು ಅವರ ಎಚ್ಚರಿಕೆ. ಆದರೂ ಈಚೆಗೆ ಷೇಂಡೆ ಮುಂತಾದವರು ಇದನ್ನು ಕೊನೆಯ ಮಾತೆಂದು ತಿಳಿಯುತ್ತಿಲ್ಲ. ಅಥರ್ವವೇದದ ಮಂತ್ರಗಳನ್ನು ಶಾಸ್ತ್ರೀಯವಾಗಿ ಮುಖ್ಯ ಶೀರ್ಷಿಕೆಗಳ ಕೆಳಗೆ ತರುವ ಪ್ರಯತ್ನವನ್ನು ಕೆಲವು ವಿದ್ವಾಂಸರು ಮಾಡಿದ್ದಾರೆ. ಅವುಗಳಲ್ಲಿ ಮುಖ್ಯವಾದ ಭೈಷಜ್ಯ, ಆಯುಷ್ಯ, ಆಭಿಚಾರಿಕ, ಕೃತ್ಯಾ-ಪ್ರತಿಹರಣ, ಸ್ತ್ರೀಕರ್ಮ, ಸಾಂಮನಸ್ಯ, ರಾಜಕರ್ಮ, ಬ್ರಹ್ಮ-ಪ್ರಶಂಸೆ, ಪೌಷ್ಟಿಕ, ಪ್ರಾಯಶ್ಚಿತ್ತ- ಇವುಗಳ ಹೆಸರನ್ನು ಇಲ್ಲಿ ಉಲ್ಲೇಖಿಸಬಹುದು.
ಬಾಹ್ಯಸಂಪರ್ಕಗಳು
ವರ್ಗ:ಹಿಂದೂ ಧರ್ಮ ವರ್ಗ:ವೇದಗಳು
ಕಾಲದೇವನಹಳ್ಳಿ
ಕಾಲದೇವನಹಳ್ಳಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ 16* 31' 10"x ಉತ್ತರ ಅಕ್ಷಾಂಶ ಮತ್ತು 75* 31' 19" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ ಹಾಗೂ ಮರಾಠಿ  ಭಾಷೆಗಳನ್ನು  ಮಾತನಾಡುತ್ತಾರೆ.
ನೀರಾವರಿ
ಗ್ರಾಮದ ಪ್ರತಿಶತ 50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 70% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು 67%. ಅದರಲ್ಲಿ 75% ಪುರುಷರು ಹಾಗೂ 55% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವಿಜಯಪುರ ಕರ್ನಾಟಕ
ವರ್ಗ:ವಿಜಯಪುರ ಜಿಲ್ಲೆಯ ಹಳ್ಳಿಗಳು
ಆನಂದಕಂದ (ಬೆಟಗೇರಿ ಕೃಷ್ಣಶರ್ಮ)
ಆನಂದಕಂದ (ಏಪ್ರಿಲ್ ೧೬,೧೯೦೦ - ಅಕ್ಟೋಬರ್ ೩೦,೧೯೮೨) ಕಾವ್ಯನಾಮದಿಂದ ಪ್ರಸಿದ್ಧರಾದ, ಕವಿಭೂಷಣ ಎಂದು ಪುರಸ್ಕೃತರಾದ ಬೆಟಗೇರಿ ಕೃಷ್ಣಶರ್ಮರ ಜನನ ೧೯೦೦ ಏಪ್ರಿಲ್ ೧೬ ರಂದು ಬೆಳಗಾವಿ ಜಿಲ್ಲೆಯ ಗೋಕಾಕ ತಾಲೂಕಿನ ಬೆಟಗೇರಿ ಗ್ರಾಮದಲ್ಲಿ ಆಯಿತು. ತಂದೆ ಶ್ರೀನಿವಾಸರಾಯರು; ತಾಯಿ ರಾಧಾಬಾಯಿ. ಓ ನನ್ನ ಕಣ್ಣೆ ಓ ನನ್ನ ಕಣ್ಣೆ ಕೃಷ್ಣಶರ್ಮರು ೧೨ ವರ್ಷದ ಬಾಲಕನಿದ್ದಾಗಲೆ ಅವರ ತಂದೆ ತೀರಿಕೊಂಡರು; ೧೫ನೆಯ ವರ್ಷಕ್ಕೆ ಅಣ್ಣ ಹಣಮಂತರಾಯನ ಮರಣ. ೧೮ನೆಯ ವರ್ಷದಲ್ಲಿ ಇವರ ತಾಯಿ ಸಹ ನಿಧನರಾದರು. ಸ್ವತಃ ಕೃಷ್ಣಶರ್ಮರೆ ತಮ್ಮ ೧೪ನೆಯ ವಯಸ್ಸಿನಲ್ಲಿ ತೀವ್ರವಾದ ವಿಷಮಶೀತ ಜ್ವರದಿಂದ ಬಳಲಿದರು. ೧೫ನೆಯ ವಯಸ್ಸಿನಲ್ಲಿ ಪ್ಲೇಗ್ ಜ್ವರಕ್ಕೆ ತುತ್ತಾಗಿ ಜೀವನ ಪರ್ಯಂತ ಇವರ ಕೈ ಹಾಗು ಕಾಲುಗಳು ದುರ್ಬಲವಾದವು. ಕೃಷ್ಣಶರ್ಮರ ಮದುವೆ ೧೯೨೮ರಲ್ಲಿ ತುಳಸಾಬಾಯಿಯವರ ಜೊತೆಗೆ ಜರುಗಿತು. ಇವರಿಗೆ ಮೂವರು ಹೆಣ್ಣು ಮಕ್ಕಳು ಹಾಗು ಒಬ್ಬ ಮಗ. ಇವರ ೫೬ನೆಯ ವಯಸ್ಸಿನಲ್ಲಿ ಚಿಕ್ಕ ಮಗಳು ವಿಷಮಶೀತ ಜ್ವರದಿಂದ ಮರಣ ಹೊಂದಿದಳು. ಮರುವರ್ಷ ಇವರ ಹೆಂಡತಿ ನಿಧನರಾದರು.
ಶಿಕ್ಷಣ
ಪ್ರಾಥಮಿಕ ಶಾಲೆಯ ೫ನೆಯ ತರಗತಿಯ ವರೆಗೆ ಕೃಷ್ಣಶರ್ಮರು ಬೆಟಗೇರಿಯಲ್ಲಿಯೆ ಶಿಕ್ಷಣ ಪಡೆದರು. ಮುಂದಿನ ತರಗತಿಗಳು ಅಲ್ಲಿರಲಿಲ್ಲ. ತಂದೆಯ ಮರಣ ಹಾಗು ಬಡತನದಿಂದಾಗಿ ಬೇರೆಡೆಗೆ ಕಲಿಯಲು ಹೋಗುವದು ದುಸ್ಸಾಧ್ಯವಾಗಿತ್ತು. ಐದು ಮೈಲು ದೂರದ ಮಮದಾಪುರಕ್ಕೆ ಕಂಪಿಸುವ ಕಾಲುಗಳ ಮೇಲೆ ನಡೆಯುತ್ತಲೆ ಹೋಗಿ ಕಲಿಕೆ ಮುಂದುವರಿಸಿದ ಕೃಷ್ಣಶರ್ಮರು ೧೯೧೭ರಲ್ಲಿ ಬೆಳಗಾವಿಗೆ ಹೋಗಿ ಪರೀಕ್ಷೆಗೆ ಕುಳಿತು ಮುಲ್ಕಿ ಪರೀಕ್ಷೆಯಲ್ಲಿ ತೇರ್ಗಡೆಯಾದರು.
ಉದ್ಯೋಗ ಪರ್ವ
೧೯೧೮ರಲ್ಲಿ ಕೃಷ್ಣಶರ್ಮರು ಬೆಳಗಾವಿಯಲ್ಲಿ ಮುನಸಿಪಾಲಿಟಿಯ ಆರೋಗ್ಯ ಇಲಾಖೆಯಲ್ಲಿ ನೌಕರಿ ಹಿಡಿದರು. ಮನೆಮನೆಗೆ ಹೋಗಿ ಇಲಿಬಲೆಗಳನ್ನು ಕೊಡುವದು; ಸಿಲುಕಿದ ಇಲಿಗಳ ಸಹಿತವಾಗಿ ಬಲೆಗಳನ್ನು ಮರಳಿ ತಂದು ಕೊಡುವದೇ ಇವರ ಕೆಲಸ. ನಾಲ್ಕಾರು ದಿನಗಳಲ್ಲಿ ಆ ಕೆಲಸ ಬಿಟ್ಟು ಶಿಕ್ಷಕನ ನೌಕರಿಗೆ ಪ್ರಯತ್ನಿಸಿದರು. ಆ ಕೆಲಸ ಸಿಗುವ ಸಂಭವವಿದ್ದಾಗಲೆ ಶ್ರೀಯುತ ನರಸಿಂಹಾಚಾರ್ಯ ಪುಣೇಕರ (ಕಾವ್ಯಾನಂದ) ಇವರ ಸೂಚನೆಯಂತೆಕಿತ್ತೂರಿಗೆ ಹೋಗಿ ಕೆಲ ಕಾಲ ಅವರಲ್ಲಿ ಸಂಸ್ಕೃತ ಅಧ್ಯಯನ ಮಾಡಿದರು. ಮರಳಿ ಬೆಳಗಾವಿಗೆ ಬಂದು ರಾಷ್ಟ್ರೀಯ ಶಾಲೆಯಲ್ಲಿ ಶಿಕ್ಷಕರಾದರು. ರಾಷ್ಟ್ರೀಯ ಚಳುವಳಿಗಳ ಜೊತೆಜೊತೆಗೆ ಕನ್ನಡದ ಕೆಲಸವನ್ನೂ ಸಹ ಮಾಡಿದರು. ಬೆಳಗಾವಿ ರಾಷ್ಟ್ರೀಯ ಶಾಲೆಯಿಂದ ಯಮಕನಮರಡಿ ರಾಷ್ಟ್ರೀಯ ಶಾಲೆಗೆ, ಅಲ್ಲಿಂದ ಧಾರವಾಡ ರಾಷ್ಟ್ರೀಯ ಶಾಲೆಗೆ ಕೃಷ್ಣಶರ್ಮರು ಅಲೆದಾಡಿದರು. ಆ ಶಾಲೆಯೂ ಮುಚ್ಚಿದಾಗ ಬೆಂಗಳೂರಿನ ಆರ್ಯ ವಿದ್ಯಾಶಾಲೆಯಲ್ಲಿ ಶಿಕ್ಷಕರಾದರು. ವ್ಯವಸ್ಥಾಪಕ ವರ್ಗದೊಡನೆ ಮೂಡಿದ ಭಿನ್ನಾಭಿಪ್ರಾಯದಿಂದಾಗಿ ಆ ಕೆಲಸವನ್ನು ಬಿಟ್ಟುಕೊಟ್ಟು ಧಾರವಾಡಕ್ಕೆ ಮರಳಿದ ಕೃಷ್ಣಶರ್ಮರು ೧೯೩೮ರಲ್ಲಿ ಜಯಂತಿಯ ಸಂಪಾದಕತ್ವವನ್ನು ವಹಿಸಿಕೊಂಡರು.
ಪತ್ರಿಕಾ ಸಂಪಾದನೆ
೧೯೨೨ರಲ್ಲಿಯೆ ಬೆಳಗಾವಿಯಿಂದ ಹೊರಡುತ್ತಿದ್ದ ಮಾತೃಭೂಮಿ ಪತ್ರಿಕೆಗೆ ಕೃಷ್ಣಶರ್ಮರು ಸಂಪಾದಕರಾದರು. ಆ ಪತ್ರಿಕೆ ಆರ್ಥಿಕ ತೊಂದರೆಯಿಂದಾಗಿ ಒಂದು ವರ್ಷದ ಬಳಿಕ ಮುಚ್ಚಿಹೋಯಿತು.೧೯೨೫ರಲ್ಲಿ ಧಾರವಾಡಕ್ಕೆ ಬಂದ ಕೃಷ್ಣಶರ್ಮರು ೧೯೨೭ರವರೆಗೆ ಸ್ವಧರ್ಮ ಪತ್ರಿಕೆಯ ಸಂಪಾದಕರಾಗಿದ್ದರು. ಈ ಪತ್ರಿಕೆ ೨ ವರ್ಷಕಾಲ ನಡೆಯಿತು. ೧೯೩೦ರಿಂದ ೧೯೩೩ರವರೆಗೆ ಕೃಷ್ಣಶರ್ಮರು ಜಯಕರ್ನಾಟಕ ಪತ್ರಿಕೆಯ ಸಂಪಾದಾಕರಾಗಿ ಹಾಗು ೧೯೩೫ರಿಂದ ೧೯೩೬ರವರೆಗೆ ಉಪಸಂಪಾದಕರಾಗಿ ಕಾರ್ಯ ನಿರ್ವಹಿಸಿದರು. ೧೯೩೮ರಲ್ಲಿ “ ಜಯಂತಿ ”ಯ ಸ್ಥಾಪನೆ.
ಸಾಹಿತ್ಯಸಾಧನೆ
‘""ಎನಿತು ಇನಿದು ಈ ಕನ್ನಡ ನುಡಿಯು, ಮನವನು ತಣಿಸುವ ಮೋಹನ ಸುಧೆಯು’""ಎಂದು ಹಾಡಿದವರು ನಮ್ಮ ಆನಂದಕಂದರು. ಆನಂದಕಂದರು ತಮ್ಮ ಕವನ, ಸಣ್ಣಕಥೆ, ಕಾದಂಬರಿ, ರೂಪಕ, ಚರಿತ್ರೆ, ಶಿಶುಸಾಹಿತ್ಯ, ಮೀಮಾಂಸೆ, ವಿಮರ್ಶೆ, ಸಂಶೋಧನೆ, ಸಂಪಾದನೆ, ಜಾನಪದ ಮತ್ತು ಪತ್ರಿಕಾ ಸಂಪಾದನೆಗಳಂತಹ ನಿರಂತರ ಕಾಯಕಗಳ ಮೂಲಕ ಇಡೀ ನಾಡನ್ನು ಬೆಳಗಿ ಕನ್ನಡ ನಾಡಿನ ಅಸಂಖ್ಯಾತ ಪ್ರತಿಭೆಗಳನ್ನೂ ಹುಟ್ಟುಹಾಕಿದರು. ಭಾರತದ ಸ್ವಾತಂತ್ರ್ಯ ಪ್ರಾಪ್ತಿ, ಕರ್ನಾಟಕತ್ವದ ಜಾಗೃತಿ ಮತ್ತು ಕರ್ನಾಟಕ ಏಕೀಕರಣಗಳಿಗೆ ತಮ್ಮ ಶಕ್ತಿ ಸರ್ವಸ್ವವನ್ನೂ ಧಾರೆಯೆರೆದು ದುಡಿದ ಕನ್ನಡ ಸಾಹಿತಿಗಳಲ್ಲಿ ಇವರದು ಸಿಂಹಪಾಲು.
ಕೃಷ್ಣಶರ್ಮರು ಬಾಲ್ಯದಿಂದಲೆ ಕವನರಚನೆ ಪ್ರಾರಂಭಿಸಿದ್ದರು. ರಾಷ್ಟ್ರೀಯ ಚಳುವಳಿಗಾಗಿ, ಕನ್ನಡ ಸ್ವಯಂಸೇವಕರಿಗಾಗಿ, ಕಾಂಗ್ರೆಸ್ ಅಧಿವೇಶನಗಳಿಗಾಗಿ ಅವರು ಕವನ ರಚಿಸಿ ಕೊಟ್ಟರು. ಅವರ ಪ್ರಥಮ ಕವನ 'ಭಕ್ತಿ ಕುಸುಮಾವಳಿ ೧೯೧೮ರಲ್ಲಿ ಪ್ರಭಾತ' ಪತ್ರಿಕೆಯಲ್ಲಿ ಪ್ರಕಟವಾಯಿತು. ಕೇವಲ ಕನ್ನಡ ಮುಲ್ಕಿ ಪರೀಕ್ಷೆಯನ್ನು ಮಾಡಿಕೊಂಡ ಕೃಷ್ಣಶರ್ಮರು ಇಂಗ್ಲಿಶ್ ಕಲಿಯಲಿಲ್ಲ. ಆದರೂ ಅವರು ವಿದ್ವತ್ತು ಅಗಾಧವಾದದ್ದು. ಸಂಶೋಧನೆ, ಜಾನಪದ ಕ್ಷೇತ್ರಗಳಲ್ಲಿ ಮೌಲಿಕವಾದ ಕಾರ್ಯ ಅವರಿಂದ ಆಗಿದೆ. ೧೯೩೫ರಲ್ಲಿ ಜಿ.ಬಿ.ಜೋಶಿ ಹಾಗು ಗೋವಿಂದರಾವ ಚುಳಕಿಯವರ ಜೊತೆಗೂಡಿ ಧಾರವಾಡದಲ್ಲಿ ಮನೋಹರ ಗ್ರಂಥಮಾಲೆಯನ್ನು ಸ್ಥಾಪಿಸಿದರು.
ನಾಟಕ
(ಆಕಾಶವಾಣಿಗಾಗಿ ತರಂಗ ರೂಪಕಗಳು)
ಪುರಸ್ಕಾರ
ಆರು ದಶಕಗಳಿಗೂ ಮಿಕ್ಕಿ ಅವ್ಯಾಹತವಾಗಿ ಶ್ರೀ ಬೆಟಗೇರಿ ಕೃಷ್ಣಶರ್ಮರು ಕನ್ನಡ ಸಾರಸ್ವತ ಲೋಕಕ್ಕೆ ನೀಡಿದ ಬಹುಮುಖ ಕೊಡುಗೆಗಳಿಗೆ ಸಂದ ಗೌರವಗಳು ಅನೇಕ. ೧೯೭೪ ರಲ್ಲಿ ಕರ್ನಾಟಕ ವಿಶ್ವವಿದ್ಯಾಲಯವು ಕೃಷ್ಣಶರ್ಮರಿಗೆ ಗೌರವ ಡಿ.ಲಿಟ್ ಪದವಿ ನೀಡಿ ಗೌರವಿಸಿತು. ಇದಲ್ಲದೆ ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ, ಜಾನಪದ ಸಮ್ಮೇಳನದ ಅಧ್ಯಕ್ಷತೆ, ವೈದ್ಯಕೀಯ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ ಮುಂತಾದ ಗೌರವಗಳು ಅವರಿಗೆ ಸಂದವು.
ನಿಧನ
ಡಾ. ಬೆಟಗೇರಿ ಕೃಷ್ಣಶರ್ಮರು ನಮ್ಮ ನಾಡಿಗೆ ಅಪರಿಮಿತವಾಗಿ ಶ್ರಮಿಸಿ ೧೯೮೨ನೆಯ ಅಕ್ಟೋಬರ್ ತಿಂಗಳ ೩೦ರಂದು ಧಾರವಾಡದ ತಮ್ಮ ಮನೆಯಲ್ಲಿ ಕೊನೆಯುಸಿರೆಳೆದರು.
ವರ್ಗ:ಕನ್ನಡ ಸಾಹಿತ್ಯ ಆನಂದಕಂದ(ಬೆಟಗೇರಿ ಕೃಷ್ಣಶರ್ಮ) ಆನಂದಕಂದ(ಬೆಟಗೇರಿ ಕೃಷ್ಣಶರ್ಮ) ವರ್ಗ:೧೯೦೦ ಜನನ ವರ್ಗ:೧೯೮೨ ನಿಧನ
ಸಂರಚನಾ ಭಾಷಾಶಾಸ್ತ್ರ
ಸಂರಚನಾ ಭಾಷಾಶಾಸ್ತ್ರ [|Structural linguistics] ವು ಭಾಷಾಶಾಸ್ತ್ರದ ಒಂದು ವಿಧಾನವಾಗಿದ್ದು,ಇದನ್ನು ಸ್ವಿಸ್ ಭಾಷಾಶಾಸ್ತ್ರಜ್ಞ ಫರ್ಡಿನೆಂಡ್ ಡಿ ಸಸ್ಯೂರ್ ಮೊದಲು ಪರಿಚಯಿಸಿದನು.ಅವನ ಮರಣಾನಂತರ ಅಂದರೆ 1916 ರಲ್ಲಿ ಪ್ರಕಟಣೆಗೊಂಡ ಪುಸ್ತಕ 'ಕೋರ್ಸ್ ಇನ್ ಜನರಲ್ ಲಿಂಗ್ವಿಸ್ಟಿಕ್ಸ್' ನಲ್ಲಿ ಭಾಷೆಯು ಅಂತರ್ ಸಂಬಂಧಿತ ಘಟಕಗಳ ಒಂದು ಸ್ಥಿರ ವ್ಯವಸ್ಥೆ ಎಂದು ಹೇಳಿದನು.ಐತಿಹಾಸಿಕ ಅಧ್ಯಯನದಿಂದ ಐತಿಹಾಸಿಕವಲ್ಲದ ಅಥವಾ ವ್ಯವಸ್ಥಿತ ಅಧ್ಯಯನವನ್ನಾಗಿ ಮಾಡಿದ ಕಾರಣದಿಂದ ಅವನನ್ನು ಆಧುನಿಕ ಭಾಷಾಶಾಸ್ತ್ರದ ಪಿತಾಮಹ ಎಂದು ಕರೆಯುತ್ತಾರೆ. ಮತ್ತು ಇವನು ಸೀಮಿಯಾಟಿಕ್ ಅಧ್ಯಯನದ ಹಲವಾರು ಮೂಲ ದಿಕ್ಕುಗಳನ್ನು ಅಂದರೆ ಅನ್ವಯ ಘಟಕದ  ಮತ್ತು ನಿದರ್ಶನಾತ್ಮಕ/ನಾಮಕ್ರಿಯಾರೂಪಾವಳಿಗೆ ಸಂಬಂದಿಸಿದ(Paradigmatic)ನ್ನು ಪರಿಚಯಿಸಿದನು.ಸನ್ನೆ
ಹೀಗೆ ಸಂರಚನಾ ಭಾಷಾಶಾಸ್ತ್ರ ಉಚ್ಛಾರಣೆಯ ಗುಂಪನ್ನು ಸಂಗ್ರಹಿಸುವ ಮತ್ತು ಅವುಗಳ ವಿವಿಧ ಭಾಗಗಳನ್ನು ಅವುಗಳ ಭಾಷಾವ್ಯಾಸಂಗದ ಹಂತಗಳಲ್ಲಿ-ಧ್ವನಿಮಾ,ಆಕೃತಿಮೆ,ಮಾತುಗಳ ಬಗೆಗಳ,ನಾಮಪದ ಗುಚ್ಚಗಳ, ಕ್ರಿಯಾಪದ ಗುಚ್ಚಗಳ,ವಾಕ್ಯದ ವಿಧಾನಗಳ-ಪ್ರತ್ತ್ಯೇಕಿಸುವ ಪ್ರಯತ್ನ.ಸಸ್ಸ್ಯೂರ್ ನ ವರ್ಗೀಕರಣದಲ್ಲಿ ಅತ್ಯಂತ ಮಹತ್ವದ್ದಾದುದು ಪದ ಜೋಡಣೆಯ ನಿಯಮಗಳಂತೆ ಮತ್ತು ಮಾತುಗಳಂತೆ ವ್ಯವಸ್ಥಿತವಾಗಿ ಘಟಕಗಳನ್ನು ವಿಷ್ಲೇಶಿಸುವ ಅನ್ವಯ ಘಟಕ ಮತ್ತು ನಿದರ್ಶನಾತ್ಮಕ ಅಧ್ಯಯನವಾಗಿದೆ.
ಭಾಷಾಶಾಸ್ತ್ರಜ್ಞ ರ ಪ್ರಕಾರ ಸಂರಚನಾ ಭಾಷಾಶಾಸ್ತ್ರವು ಹಳತಾಗಿದೆ ಮತ್ತು ಭೌದ್ಧಿಕ ಭಾಷಾಶಾಸ್ತ್ರ(Cognitive Linguistics)ದ ಮತ್ತು ಉತ್ಪಾದಕ ವ್ಯಾಕರಣ೯(Generative Grammar)ದ ಬೆಳವಣಿಗೆಯಿಂದ ತಳ್ಳಿಹಾಕಲ್ಪಟ್ಟಿದೆ.ಜಾನ್ ಕೋಸ್ಟರ್ ಹೇಳುವ ಶತಮಾನದ(1950 ರ ದಶಕದವರೆಗೂ) ಅತ್ಯಂತ ಪ್ರಮುಖ ಭಾಷಾಶಾಸ್ತ್ರಜ್ಞ ಎಂದು ಕರೆಸಿಕೊಳ್ಳುವ ಸೊಸ್ಸ್ಯೂರ್ ನ  ಪಾತ್ರ ಪ್ರಸ್ಥುತ ಭಾಷೆಯ ವಿಚಾರ ಸರಣಿಯ ಆಲೋಚನೆಯಲ್ಲಿ ತೀರಾ ಚಿಕ್ಕದು,ಆ ಕಾಲದಲ್ಲಿ ಭೌದ್ಧಿಕ ಭಾಷಾಶಾಸ್ತ್ರಜ್ನ ಮಾರ್ಕ್ ಟರ್ನರ್ ವರದಿ ಮಾಡಿದ ಪ್ರಕಾರ ಸಸ್ಯೂರ್ ನ ಹಲವಾರು ಕಲ್ಪನೆಗಳು 'ಬೃಹತ್ ಮಟ್ಟ್ದದಲ್ಲಿ ತಪ್ಪಾಗಿದ್ದವು' ಮತ್ತು ನಾರ್ಮನ್ ಎನ್ ಹಾಲೆಂಡ್ ಬರೆಯುವ  ಪ್ರಕಾರ ನನಗೆ ಗೊತ್ತಿರುವ ಹಾಗೆ ಸಸ್ಸ್ಯೂರ್ ನ ಅನಿಸಿಕೆಗಳು ಸಾಹಿತ್ಯ ವಿಮರ್ಷಕರ, ಲಕಾನಿಯನ್ ಗಳ ಮತ್ತು ಸಂದರ್ಭಾನುಸಾರ ತತ್ವಜ್ನಾನಿಗಳನ್ನು ಹೊರತುಪಡಿಸಿ ಆಧುನಿಕ ಭಾಷಾಶಾಸ್ತ್ರಜ್ನರಿಂದ ಒಪ್ಪಿಗೆಯಾಗಿರಲ್ಲ.
ಇತಿಹಾಸ
ಸಂರಚನಾ ಭಾಷಾಶಾಸ್ತ್ರ ಪ್ರಾರಂಭವಾದುದು ಸಸ್ಯೂರ್ ನ ಮರಣಾನಂತರ ಅಂದರೆ ೧೯೧೬ ರಲ್ಲಿ ಪ್ರಕಟಣೆಗೊಂಡ,ಅವನ ಉಪನ್ಯಾಸವನ್ನು ಅವನ ವಿಧ್ಯಾರ್ಥಿಗಳೇ ಸಂಗ್ರಹಿಸಿದ ಕೃತಿ 'ಕೋರ್ಸ್ ಇನ್ ಜನರಲ್ ಲಿಂಗ್ವಿಸ್ಟಿಕ್ಸ್' ನ ಮೂಲಕ.ಈ ಕೃತಿಯು ಸಂಜ್ಞಾಶಾಸ್ತ್ರಕ್ಕೆ (ಸೀಮಿಯಾಟಿಕ್ಸ್ ) ಮತ್ತು ಆಧುನಿಕ ಭಾಷಾಶಾಸ್ತ್ರಕ್ಕೆ ಭದ್ರ ಅಡಿಪಾಯ ಹಾಕಿಕೊಡುವ ಮೂಲಕ ಅತ್ಯಂತ ಪ್ರಭಾವಶಾಲಿಯಾಯಿತು.
ಸಸ್ಸ್ಯೂರ್ ನಂತರ ಸಂರಚನಾ ಭಾಷಾಶಾಸ್ತ್ರವು ಇಬ್ಭಾಗವಾಯಿತು.ಮೊದಲಿಗೆ,ಅಮೇರಿಕಾದಲ್ಲಿ,ಭಾಷಾವಿಜ್ನಾನಿ ಲಿಯೋನಾರ್ಡ್ ಬ್ಲೂಮ್ಫೀಲ್ಡ್ ನ ಪ್ರಭಾವಶಾಲಿಯಾಗಿದೆ,ಮತ್ತು ೧೯೩೦ ರ ಮಧ್ಯದಿಂದ ೧೯೫೦ ರ ಮಧ್ಯದಲ್ಲಿ ಕೊನೆಯಾದ ಬ್ಲೂಮ್ಫೀಲ್ಡಿಯನ್ ಹಂತದ ಅಮೇರಿಕನ್ ಭಾಷಾವಿಜ್ನಾನವನ್ನು ಇದು ಸ್ಥಾಪಿಸಿತು.ಬ್ಲೂಮ್ಫೀಲ್ಡ್ ನು ಭಾಷಾಶಾಸ್ತ್ರಜ್ನಕ್ಕೆ ಯಾಂತ್ರಿಕ ವಿಧಾನವನ್ನು ಪ್ರೋತ್ಸಾಹಿಸಿದನು,ಮತ್ತು ಇವನ ಪ್ರಕಾರ ಅರ್ಥಕ್ಕೆ ಸಂಬಂಧಿಸಿದ ಎಲ್ಲಾ  ಪ್ರಶ್ನೆಗಳು ಉತ್ತರಿಸಲಾಗದವು.ಅಮೇರಿಕಾದಲ್ಲಿ ಬ್ಲೂಮ್ಫೀಲ್ಡಿಯನ್ ಭಾಷಾಶಾಸ್ತ್ರದ ಪ್ಯಾರಡೈಮ್, ನೋಅಮ್ ಚಾಮ್ಸ್ಕೀ ಯ 'ಸಿಂಟ್ಯಾಕ್ಟಿಕ್ ಸ್ಟ್ರಕ್ಚರ್ಸ್'(Syntactic Structures),(೧೯೫೭)ಕೃತಿಯ ಪ್ರಕಟಣೆಯ ಮೂಲಕ ಉತ್ಪಾದಕ ವ್ಯಾಕರಣ [|Generative Grammar] ಎಂದು ಬದಲಾವಣೆಯಾಯಿತು.
ಎರಡನೇಯದಾಗಿ,ಯೂರೋಪ್ ನಲ್ಲಿ ರೋಮನ್ ಯಾಕೋಬಸನ್ ಮತ್ತು ನಿಕೋಲಾಯ್ ಟ್ರುಬಟ್ಸ್ಕಾಯ್ ನ ಪ್ರಾಗ್ ಸ್ಕೂಲ್ ನ ಮೇಲೆ ಸಸ್ಸ್ಯೂರ್ ಪ್ರಭಾವ ಬೀರಿದ. ಸಂರಚನಾ ಭಾಷಾಶಾಸ್ತ್ರ ಹಲವಾರು ಬೇರೆ ಬೇರೆ ವಿಷಯಗಳ ಮೇಲೆಯೂ ತನ್ನ ಪ್ರಭಾವ ಬೀರಿದೆ ಅವುಗಳು ಈ ಕೆಳಗಿನವುಗಳನ್ನು ಒಳಗೊಂಡಿವೆ:ಮಾನವಶಾಸ್ತ್ರ,ಮನವಿಶ್ಲೇಷಣೆ ಮತ್ತು ಮಾರ್ಕ್ಸ್ ವಾದ-ಇವುಗಳು ಸಂರಚನಾವಾದ ಎಂಬ ಚಳುವಳಿಯನ್ನೇ ಹುಟ್ಟುಹಾಕಿದವು.
ಸಂರಚನಾವಾದದ ಮೇಲೆ ತಮ್ಮ ಪ್ರಬಂದಗಳನ್ನು ಪ್ರಕಟಿಸಿದ ಭಾಷಾಶಾಸ್ತ್ರಜ್ನರ ಹೆಸರುಗಳು ಈ ಕೆಳಕಂಡಂತಿವೆ: ಲಿಯೋನಾರ್ಡ್ ಬ್ಲೂಮ್ಫೀಲ್ಡ್ ಚಾರ್ಲ್ಸ್ ಎಫ್. ಹಾಕೆಟ್ ಜಾನ್ ಲಯಾನ್ಸ್ ಆರ್ ಎಚ್.ರಾಬಿನ್ಸ್ ಓಟ್ಟೋ ಜಾಸ್ಪರ್ಸನ್ ಎಮಿಲ್ ಬೆನ್ವೆನಿಸ್ಟ್ ಆಂಡ್ರೆ ಮಾರ್ಟಿನರ್ ಎಡ್ವ್ರೃ ಸಪಿರ್, ಥಾಮಸ್ ಗಿವಾನ್, ಎಫ್ ಆರ್.ಪಾಲ್ಮರ್, ಫೆರೆನ್ಸ್ ಲೆಫರ್, ರಾಬರ್ಟ್ ಡಿ.ವಾನ್ ವಾಲಿನ್ ಲೂಯೀಸ್
ಮೂಲ ಸಿದ್ಧಾಂತಗಳು ಮತ್ತು ವಿಧಾನಗಳು.
ನಿದರ್ಶನಾತ್ಮಕ ಸಂಬಂದಗಳನ್ನು ಮನಸ್ಸಿನಲ್ಲಿನ ಪ್ರಭೇಧಗಳ ಜೊತೆ ಅನ್ವಯಿಸಲಾಗಿದೆ(ಸಸ್ಸ್ಯೂರನಿಗಿಂತ ಮೊದಲಿಗೆ ಇದ್ದ ಒಪ್ಪಿಗೆಯಲ್ಲಿ)ಅವುಗಳೆಂದರೆ ಧ್ವನಿಮಾಶಾಸ್ತ್ರದಲ್ಲಿ ವ್ಯತ್ಯಾಸ ಮಾಡಲಾದ ಗುಂಪಿನಲ್ಲಿ ಅವುಗಳ ಆರಂಭಿಕ ಶಬ್ಧಗಳ(ಕ್ಯಾಟ್,ಬ್ಯಾಟ್, ಮ್ಯಾಟ್,ಫ್ಯಾಟ್)ವ್ಯತ್ಯಾಸದಿಂದ,ಅಥವಾ ಆಕೃತಿಮಾಶಾಸ್ತ್ರದಲ್ಲಿ ವ್ಯತ್ಯಾಸ ಮಾಡಲಾದ ಗುಂಪಿನಲ್ಲಿ ರ್ಯಾನ್(ran),ರನ್(run),ರನ್ನಿಂಗ್(running). ಒಂದು ಗುಂಪಿನ ಘಟಕಗಳಲ್ಲಿ ಕೆಲವು ಅಂಶಗಳು ಪರಸ್ಪರ ಒಂದಕ್ಕೊಂದು ಸಾಮಾನ್ಯವಾಗಿರಲೇಬೇಕು, ಭಿನ್ನವೂ ಆಗಿರಬೇಕು.ಇಲ್ಲದಿದ್ದರೆ ಅವುಗಳನ್ನು ಪರಸ್ಪರ ವ್ಯತ್ಯಾಸ ಮಾಡಲಾಗುವುದಿಲ್ಲ ಮತ್ತು ತಮ್ಮಷ್ಟಕ್ಕೆ ತಾವೇ ಒಂದು ಗುಂಪನ್ನು ಸಂಯೋಜಿಸಲಾಗದ ಸಣ್ಣಸಣ್ಣ ಘಟಕಗಳಾಗಿ ಒಡೆದು ಹೋಗುತ್ತವೆ,ಆದ್ದರಿಂದ ಯಾವುದೇ ಒಂದು ಗುಂಪು ಯಾವಾಗಲೂ ಒಂದಕ್ಕಿಂತ ಹೆಚ್ಚು ಘಟಕಗಳನ್ನು ಒಳಗೊಂಡಿರಬೇಕು.ಇದಕ್ಕೆ ವ್ಯತ್ಯಾಸವಾಗಿ,ಅನ್ವಯ ಘಟಕದ ಸಂಬಂಧಗಳು,ವಿರೋಧಾತ್ಮಕ ನಿದರ್ಶನಾ ಗುಂಪುಗಳಿಂದ ಆಯ್ಕೆಯಾದ ಘಟಕಗಳು ಒಟ್ಟಾರೆ ಸಂರಚನೆಯಲ್ಲಿ ಪರಸ್ಪರ ಹೇಗೆ ಕೊಂಡಿಯಾಗಿದೆ ಎಂಬುದರ ಕುರಿತಾಗಿದೆ.ಈ ಆಯಾಮಗಳು ಸೀಮಿಯಾಟಿಕ್ ಸಂಯೋಜನೆಗೆ ಮತ್ತು ಭಾಷಾಶಾಸ್ತ್ರಕ್ಕೆ ಇನ್ನೂ ಮೂಲಭೂತವಾಗಿದೆ,ಆಗಾಗ್ಗೆ ಒಂದಕ್ಕೊಂದು ಗೊಂದಲಮಯವಾಗಿದೆ,ಸಂಬಂಧಿಸಿದ್ದು,ಮತ್ತು ಸಂಯೋಜನೆಯ ಪೂರ್ತಿಯಾದ ಭಿನ್ನ ಆಯಾಮವಾಗಿದೆ.ಇದರ ಎದ್ದು ಕಾಣುವ ಉದಾಹರಣೆಯೆಂದರೆ ರೂಪಾಂತರ ಸಂಬಂಧಗಳ ಜೊತೆ ನಿದರ್ಶನಾ ಗೊಂದಲಗಳು,ಮತ್ತು ತಾತ್ಕಾಲಿಕ ಸಂಬಂದಗಳ ಜೊತೆ ಅನ್ವಯ ಘಟಕದ ಸಂಬಂದ.ಎರಡನೇಯದಕ್ಕಾಗಿ,ಉದಾಹರಣೆಗೆ,ವಾಸ್ತವದಲ್ಲಿ ಒಂದರ ನಂತರ ಒಂದು ಬರುವ ಆಡು ಭಾಷೆಯ ಅನ್ವಯ ಘಟಕವು ಅದು ನಿಜವಾಗಲೂ ಇರುವ ಅಮೂರ್ತ ಸಂರಚನಾ ಸಂಬಂದದ ಬದಲು ತಾತ್ಕಾಲಿಕ ಸಂಬಂಧವಾಗಿ ಓದಲ್ಪಡುತ್ತದೆ.ಹೀಗೆ,ಬರವಣಿಗಯ ಭಾಷೆಯಲ್ಲಿ,ಅನ್ವಯ ಘಟಕಗಳು ಸಂಬಂದಿಸಲ್ಪಟ್ಟಿದೆ ಮತ್ತು ಯಾವುದೇ ರೀತಿಯ ತಾತ್ಕಾಲಿಕ ರೂಪಾಂತರದಿಂದಲ್ಲ.ಇಂತಹ Conflation ಗಳು ಆಗಾಗ್ಗೆ pernicious ಗಳಾಗಬಹುದು ಮತ್ತು ಸೀಮಿಯಾಟಿಕ್ ವಿಧಾನಗಳನ್ನು ಅಥವಾ ಸಸ್ಸ್ಯೂರಿಯನ್ ಕೃತಿಗಳನ್ನು ಓದುವಾಗ ಜಾಗರೂಕವಾಗಿರಬೇಕೆಂಬ ಅಗತ್ಯವೇನೂ ಇಲ್ಲ.
ಇದಲ್ಲದೇ ಅನ್ವಯ ಘಟಕದ ಸಂಬಂದಗಳಲ್ಲಿ ಮತ್ತೊಂದು ಸಾಮಾನ್ಯಗೊಂದಲ ಇಲ್ಲಿ ಏನೆಂದರೆ ಅವು ಮಾತಿನಲ್ಲಿ ಹಿಡಿತದಲ್ಲಿವೆ ಎಂದು ಊಹಿಸಿಕೊಳ್ಳುವುದು ಮತ್ತು ಐತಿಹಾಸಿಕವೂ(ಅನ್ವಯ ಘಟಕ ಐತಿಹಾಸಿಕದ ಜೊತೆ ಗೊಂದಲಮಯವಾದ ಸ್ಥಿತಿ)ಹಾಗೂ ಉಚ್ಛಾರಣೆಯ(parole)ಭಾಗವನ್ನು(ದಿನನಿತ್ಯದ ಮಾತಿನಲ್ಲಿ:ಭಾಷಾಶಾಸ್ತ್ರದ ವ್ಯವಸ್ಥೆಗಿಂತ ವಿರುದ್ಧವಾದ ಮತ್ತು ನಿರ್ವಹಣೆperformanceಹಾಗೂ ನಡವಳಿಕೆ (behaviour)ಯ ಜೊತೆ ಗೊಂದಲಮಯವಾದ ಸ್ಥಿತಿ)ಗಣನೆಗೆ ತೆಗೆದುಕೊಳ್ಳುವುದು.ನಿದರ್ಶನಾತ್ಮಕ ಮತ್ತು ಅನ್ವಯ ಘಟಕ ಇವೆರಡೂ ಕೂಡ ಭಾಷೆಯ ಅಮೂರ್ತ ವ್ಯವಸ್ಥೆಗೆ 'ನಿಯಮ'(langue)(ಫ್ರೆಂಚ್ ನಲ್ಲಿ ಪ್ಲೇಟೋನ ಪರಿಕಲ್ಪನೆಯ ಅಮೂರ್ತಭಾಷೆ') ಸಂಬಂದಪಡುತ್ತವೆ.ಕಾರ್ಯಾತ್ಮಕ ಅನುಸಂಧಾನವು,ಅಂದರೆ ವ್ಯವಸ್ಥಿತಭಾಷಾಶಾಸ್ತ್ರವು ನಿದರ್ಶನಾತ್ಮಕಾಅಯಾಮದ ಮೇಲೆ ಕೇಂದ್ರೀಕರಿಸಿದರೆ,ಹಲವಾರು ಭಾಷಾಶಾಸ್ತ್ರೀಯ ಸಿದ್ಧಾಂತಗಳು 'ಉಚ್ಛಾರಣೆ' ಮತ್ತು 'ನಿಯಮ''ಈ ಆಯಾಮಗಳ ಮೇಲೆ ತಮ್ಮ ಪ್ರಭಾವ ಬೀರುತ್ತವೆ:ಎಲ್ಲಾ ರೀತಿಯ ಸಂರಚನಾ ಮತ್ತು ಉತ್ಪಾದಕ ಅಂಶಗಳು, ಉದಾಹರಣೆಗೆ,ಪ್ರಾಥಮಿಕವಾಗಿ,'ಭಾಷಾ ವ್ಯವಸ್ಥೆ,(syntax)ಯ ಅನ್ವಯ ಘಟಕದ ಆಯಾಮದ ವೈಶಿಷ್ಟ್ಯವನ್ನು ಅನುಸರಿಸುತ್ತದೆ.ಆದಾಗ್ಯೂ,ಈ ಎರಡೂ ಆಯಾಮಗಳೂ ಉದ್ದೇಶಪೂರ್ವಕವಾಗಿ ಒಳಗೊಂಡಿರಬೇಕಾಗಿರುತ್ತದೆ.
ಅನ್ವಯ ಘಟಕ ಮತ್ತು ನಿದರ್ಶನಾ ಸಂಬಂದಗಳು ಭಾಷಾಶಾಸ್ತ್ರಜ್ನನಿಗೆ ಧ್ವನಿಮಾಶಾಸ್ತ್ರವನ್ನು,ಆಕೃತಿಮಾಶಾಸ್ತ್ರವನ್ನು ಮತ್ತು ಪದವಿನ್ಯಾಸ(syntax)ಇವುಗಳನ್ನು ಪ್ರತ್ಯೇಕಿಸಲು ಒಂದು ಸಾಧನ/ಉಪಕರಣವನ್ನು ಒದಗಿಸುತ್ತವೆ.ಆಕೃತಿಮಾಶಾಸ್ತ್ರವನ್ನು ಉದಾಹರಣೆಗೆ ತೆಗೆದುಕೊಳ್ಳಿ.ಕ್ಯಾಟ್ ಎಂಬ ಅಮೂರ್ತ ಪದರಚನೆ(word form)ಒಂದು ಅಮೂರ್ತ ನಿದರ್ಶನವನ್ನು ಹೇಳುವ ಮನಸ್ಸಿಲ್ಲಿನ ಕ್ಯಾಟ್ ಮತ್ತು ಕ್ಯಾಟ್ಸ್ ಎಂಬ ಸನ್ನೆಗಳು.ಇದನ್ನು ಬೇರೆ ಪದರಚನೆಗಳ ಜೊತೆ ಇಟ್ಟು ನೋಡಿದಾಗ,ಸಾಮಾನ್ಯವಾಗಿ ಇಂಗ್ಲಿಶ್ ಭಾಷೆಯಲ್ಲಿ ಬಹುವಚನವು ಯಾವಾಗಲೂ ಒಂದು ಒಂದು ಪದದ ಕೊನೆಯಲ್ಲಿ S ಅಕ್ಶರವನ್ನು ಸೇರಿಸುವುದನ್ನು ಒಳಗೊಂಡಿರುತ್ತದೆ ಎಂಬುದನ್ನು ನಾವು ಗಮನಿಸಬಹುದು.ಇದೇರೀತಿ,ನಿದರ್ಶನಾತ್ಮಕ ಮತ್ತು ಅನ್ವಯ ಘತಕದ ಅಧ್ಯಯನದ ಮುಖಾಂತರ ನಾವು ಒಂದು ವಾಕ್ಯದ ಪದವಿನ್ಯಾಸ(syntax)ನ್ನು ಕಂಡುಕೊಳ್ಳಬಹುದು.ಉದಾಹರಣೆಗೆ ಸಿಂಟ್ಯಾಗ್ಗ್ಮ(syntagma)ವನ್ನು ನಾವು ವ್ಯತ್ಯಾಸ ಮಾಡಿನೋಡಿದಾಗ ಜೆ ಡೋಯಿಸ್(I should)ಮತ್ತು ಡೋಯಿಸ್ ಜೆ('Should I'')ಫ್ರೆಂಚ್ ನಲ್ಲಿ ಒಂದು ವಾಕ್ಯವನ್ನು ನಾವು ಉಲ್ಟಾ ಅಥವಾ ತಲೆಕೆಳಗು ಮಾಡಿದಾಗ ಮಾತ್ರ ಅದು ಪ್ರಶ್ನೆಯಾಗಿ ಪರಿವತತವಾಗುತ್ತದೆ ಎಂಬುದು ನಮ್ಮ ಅರಿವಿಗೆ ಬರುತ್ತದೆ.ಹೀಗೆ ನಾವು ಅನ್ವಯ ಘಟಕದ ಆಧಾರವನ್ನು (ಸಂರಚನಾ configuration ಗಳಲ್ಲಿನ ವ್ಯತ್ಯಾಸ)ನಿದರ್ಶನಾ ಸಂಬಂದಗಳನ್ನು (ಉದಾ,ಸದ್ಯದ ಪರಿಸ್ಥಿತಿಯಲ್ಲಿ ಪ್ರಶ್ನೆಗಳು v/s ಹೇಳಿಕೆಗಳು).ಅನ್ವಯ ಘಟಕದ configuration ಗಾಗಿ ಪ್ರೇರಕ ಮತ್ತು ವರ್ಗೀಕಾರಕವಾಗಿರುವ ಭಾಷೆಯ ನಿದರ್ಶನಾ ಸಂಘಟನೆಯ ನಡುವಿನ ಸವಿಸ್ತಾರವಾದ ವಿಚಾರದ ಸಂಬಂದವು ವ್ಯವಸ್ಥಿತ ಕಾರ್ಯನಿರ್ವ್ವಾಹಕ ವ್ಯಾಕರಣದ ಸುವ್ಯವಸ್ಥಿತ-ಜಾಲದಲ್ಲಿ ಬಂಧಿಯಾಗಿದ್ದು,ಅಂದರೆ ನಿದರ್ಶನಾ ಸಂಬಂದಗಳು ಮತ್ತು ಅನ್ವಯ ಘಟಕದ ಏರ್ಪಾಟು.ಇವು ಪರಸ್ಪರ ತಮ್ಮಷ್ಟಕ್ಕೆ ತಾವೇ ಪ್ರತ್ಯೇಕವಾಗಿ ಕ್ರಮಬದ್ಧವಾದ ಸ್ಥಿತಿಯಲ್ಲಿದ್ದಲ್ಲಿ, ಸತ್ಯಸ್ಥಿತಿಯನ್ನು ಅರ್ಥಮಾಡಿಕೊಳ್ಳುವ ಅಡೆತಡೆಗಳಿಂದ ಸಂಬಂದಿತವಾಗಿದೆ.Head-driven phrase structure grammar ಗಳಾದ ಮತ್ತು ಅವು ಭಾಷಾಶಾಸ್ತ್ರದ ನಿಯಮಾನುಸರಣೆಗಳು ಇದೇರೀತಿಯಾಗಿ ವಾಸ್ತವ ವ್ಯಾವಹಾರಿಕ ಸಂಘಟನೆಗಳನ್ನು ಸ್ಪಷ್ಟವಾಗಿ ಪ್ರತ್ಯೇಕಿಸಲು ಪ್ರಾರಂಭಿಸುತ್ತವೆ.
ಸಸ್ಸ್ಯೂರನು ಭಾಷಾಸ್ತ್ರವನ್ನು ಆದರ್ಶಪ್ರಾಯವಾದ ದೃಷ್ಟಿಕೋನದಿಂದ ಅಭಿವೃದ್ಧಿಗೊಳಿಸಿದನು,ಭಾಗಷಃ ಮನುಷ್ಯನ ಮಿದುಳು ಮ್ತ್ತು ಮನಸ್ಸು ಹೇಗೆ ರಚಿತವಾಗಿದೆ ಮತ್ತು ಅದು ಭಾಷೆಗೆ ಹೇಗೆ ಸಂಬಂದಿಸಿದೆ ಎಂಬುದನ್ನು ಸಂಪೂರ್ಣವಾಗಿ ಅರ್ಥಮಾಡಿಕೊಅಲ್ಲವುದು ಅಸಾಧ್ಯ ಎಂಬುದು ಅವನಿಗೆ ಗೊತ್ತಿದ್ದಿರಬೇಕು.
ವಿಮರ್ಶೆ
ಸಂರಚನಾಭಾಷಾಶಾಸ್ತ್ರಕ್ಕೆ ಚಾಮ್ಸ್ಕಿಯ ಮೂಲ ಆಕ್ಷೇಪಣೆ ಎಂದರೆ ಇದರ ಅನುರೂಪವಲ್ಲದ ವಾಕ್ಯಗಳ ವಿವರಣೆಯಲ್ಲಿನ ತೊಡಕು ಮತ್ತು/ಅಥವಾ ಸಂದಿಗ್ಧತೆ.
೧೯೫೦ ದಶಕದಲ್ಲಿ,ಭಾಷಾಶಾಸ್ತ್ರದಲ್ಲಿ ಸಂರಚನಾ ಭಾಷಾಶಾಸ್ತ್ರದ ಪ್ರಾಮಖ್ಯತೆ ಕಡಿಮೆಯಾಗುತ್ತಾ ಬರುತ್ತಿದ್ದಂತೆ,ಅವನ ಪರಿಕಲ್ಪನೆಗಳನ್ನು ಖಂಡಾಂತರ ತತ್ವಜ್ನಾನದಲ್ಲಿ ಹೆಸರು ಪಡೆದಂತ ಹಲವಾರು ಮಂದಿ ಸಾಹಿತ್ಯ ವಿಮರ್ಷೆಗೆ,ಅಂದರೆ ಬೇರೆಬೇರೆ ರೀತಿಯ ಪಟ್ಟೈಗಳ ಹಾಗೂ ಕಾದಂಬರಿಗಳನ್ನು ವ್ಯಾಖ್ಯಾನಿಸಲು ಬಳಸಿಕೊಂಡರು.ಆದಾಗ್ಯೂ,ಸ್ವತಃ ಸಸ್ಸ್ಯೂರನೇ ಹೇಳಿರುವ ಹಾಗೆ ಅವನು 'ಪರೋಲ್'ನ ಪರಿಧಿಯಿಳಗೆ ತನ್ನ ಪರಿಕಲ್ಪನೆಯನ್ನು ಇಟ್ಟು ನೋಡಿದ್ದಾನೆಯೇ ಹೊರತು ಅವು ಸೈದ್ಧಾಂತಿಕ ವಿಚಾರಗಳಿಗೆ ಪತ್ತ್ಯದ ವಿಚಾರಗಳಿಗೆ ತರವಲ್ಲ ಮತ್ತು ಖಂಡಾಂತ ತತ್ವಜ್ನಾನಿಗಳು ಹಾಗೂ ಸಾಹಿತ್ಯ ವಿಮರ್ಷಕರಿಂದ ಅವು ತಪ್ಪು ತಿಳುವಳಿಕೆಗೆ ಒಳಗಾಗಿ ವಿರೂಪಗೊಂಡಿವೆ ಎಂದು ಹಲವಾರು ವಿಮರ್ಷಕರು ಆರೋಪಿಸಿದ್ದಾರೆ.ಉದಾಹರಣೆಗೆ,ಸರ್ಲೆಯ ಪ್ರಕಾರ,ಅಂದರೆ Deconstruction ವಿಧಾನವನ್ನು ಬೆಳೆಸುವಾಗ ಜಾಕ್ವೆಸ್ ಡೆರಿಡಾ(Jacques Derrida)ಸಸ್ಸ್ಯೂರನ ಹಲವಾರು ಮೂಲ ಪರಿಕಲ್ಪನೆಗಳಲ್ಲಿ ಒಂದನ್ನು ಬದಲಾಯಿಸಿದನು:ಸರಿಯಾದ ವಾದವೆಂದರೆ ಭಾಷೆಯಲ್ಲಿನ ಅಂಶಗಳು ಕೇವಲ ಅಂಶಗಳಾಗಿ ಮಾತ್ರ ಕಾರ್ಯ ನಿರ್ವಹಿಸುತ್ತವೆ,ಇದಕ್ಕೆ ಕಾರಣ ಅದರೊಳಗಿನ ವ್ಯತ್ಯಾಸದ ಅಂಶಗಳು ಒಂದರಿಂದ ಮತ್ತೊಂದು ಸಂಪರ್ಕಿಸಲ್ಪಟ್ಟಿರುತ್ತವೆ.
ವರ್ಗ:ಭಾಷೆಗಳು
ದೇವನಹಳ್ಳಿಯ ಸುಭದ್ರಕೋಟೆ
ರಾಜ್ಯದ ರಾಜಧಾನಿ ಬೆಂಗಳೂರಿಗೆ ಕೇವಲ ೩೫ ಕಿಲೋ ಮೀಟರ್ ದೂರದಲ್ಲಿರುವ ಊರು ದೇವನಹಳ್ಳಿ. ದೇವನಹಳ್ಳಿ ಇತಿಹಾಸ ಪ್ರಸಿದ್ಧವಾದ ಸ್ಥಳ. ಆದರೂ ದೇವನಹಳ್ಳಿ ಜನಜನಿತವಾದದ್ದು ಕೇವಲ ಐದಾರು ವರ್ಷದಿಂದೀಚೆಗೆ. ಬೆಂಗಳೂರಿನಲ್ಲಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದ ಪ್ರಸ್ತಾಪ ಬಂದಾಗ, ಮೈಸೂರು ರಸ್ತೆಯ ಕುಂಬಳಗೋಡು ಹಾಗೂ ದೇವನಹಳ್ಳಿಯ ಹೆಸರು ಕೇಳಿಬಂತು. ಕೊನೆಗೆ ಜಯಿಸಿದ್ದು ದೇವನಹಳ್ಳಿ.
ಇತಿಹಾಸ
ದೇವನಹಳ್ಳಿ ಒಂದು ಪುಟ್ಟ ಊರು. ಈ ಊರಿಗೆ ಖ್ಯಾತಿ ಬಂದಿದ್ದು ಮೈಸೂರು ಹುಲಿ ಟಿಪ್ಪೂ ಸುಲ್ತಾನರಿಂದ. ೧೭೫೦ರ ನವೆಂಬರ್ ೧೦ರಂದು ಟಿಪ್ಪು ಹುಟ್ಟಿದ್ದೇ ಈ ಪುಟ್ಟ ಊರಿನಲ್ಲಿ. ಚಿಕ್ಕದೊಂದು ಗುಡಿಸಿಲಿನಲ್ಲಿ. ದೇವನಹಳ್ಳಿ ಅತ್ಯಂತ ಪುರಾತನವಾದ ಊರು. ೧೪ನೇ ಶತಮಾನದಲ್ಲೇ ಇಲ್ಲಿ ಊರಿತ್ತು ಎಂದು ಶಾಸನಗಳು ಸಾರುತ್ತವೆ. ಈ ಊರಿನ ಹಿಂದಿನ ಹೆಸರು ದೇವನದೊಡ್ಡಿ. ಇಲ್ಲಿ ೫೦೦ ವರ್ಷಗಳಷ್ಟು ಪುರಾತನವಾದ ಭದ್ರವಾದ ಹಾಗೂ ಆಮೆಯಾಕಾರದ ಸುಂದರ ಕೋಟೆ ಇದೆ. ಕಂಚಿಯಿಂದ ವಲಸೆ ಬಂದ ಆವತಿ ರಾಜವಂಶದ ಮಲ್ಲಭೈರೇಗೌಡ ೧೫೦೧ರಲ್ಲಿ ಈ ಕೋಟೆ ಕಟ್ಟಿದ ಎನ್ನುತ್ತದೆ ಇತಿಹಾಸ.
೧೪ನೇ ಶತಮಾನದ ಆದಿಯಲ್ಲಿ ತಮಿಳುನಾಡಿನ ಕಾಂಚೀಪುರ ಸಮೀಪದ ಅತ್ತೂರಿನ ಪಾಳೆಯಗಾರರ ಉಪಟಳ ತಾಳಲಾರದೆ ಊರು ಬಿಟ್ಟು ಬಂದ ರಣಭೈರೇಗೌಡ ಹಾಗೂ ಆತನ ಆರು ಸಹೋದರರು ಸಮೃದ್ಧವಾಗಿ ನೀರಿದ್ದ ದೇವನಹಳ್ಳಿ ಸಮೀಪದ ಆವತಿ ಎಂಬ ಗ್ರಾಮದಲ್ಲಿ ನೆಲೆಸಿದರು. ಊರಿನಲ್ಲಿ ಉತ್ತಮ ಕೆಲಸ ಮಾಡಿ ಯಜಮಾನಿಕೆ ಮಾಡಿದರು. ೧೭೪೯ರಲ್ಲಿ ದಳವಾಯಿ ನಂಜರಾಜಯ್ಯ ಇದನ್ನು ವಶಪಡಿಸಿಕೊಂಡ. ಆಗ ಇದು ಮೈಸೂರು ಅರಸರ ಆಳ್ವಿಕೆಗೆ ಒಳಪಟ್ಟಿತು. ಹೈದರಾಲಿಯ ಶೌರ್ಯ ಪ್ರತಾಪಗಳು ಬೆಳಕಿಗೆ ಬಂದಿದ್ದೇ ಈ ಯುದ್ಧದಲ್ಲಿ. ಹೈದರಾಲಿ ರಾಜನಾದ ಬಳಿಕ ಈ ಕೋಟೆಯನು ದುರಸ್ತಿ ಮಾಡಿಸಿದ. ಹೈದರ್ ಈ ಕೋಟೆಯನ್ನು ಮತ್ತೆ ಕಟ್ಟಿಸಿದ ಎಂಬ ಉಲ್ಲೇಖಗಳೂ ಇವೆ. ನಂತರ ದೇವನಹಳ್ಳಿಗೆ ಟಿಪ್ಪು ಯೂಸಫಾಬಾದ್ ಎಂದೂ ಕರೆದ. ಆದರೆ ಆ ಹೆಸರು ಸ್ಥಿರವಾಗಲಿಲ್ಲ. ೧೭೯೧ರಲ್ಲಿ ಈ ಕೋಟೆ ಕಾರ್ನವಾಲೀಸ್ ಪಾಲಾಯಿತು.ಇಂದಿಗೂ ಇಲ್ಲಿ ಟಿಪ್ಪೂ ಹುಟ್ಟಿದ ಸ್ಥಳವನ್ನು ರಾಷ್ಟ್ರೀಯ ಸ್ಮಾರಕ ಮಾಡಲಾಗಿದೆ.
ಕೋಟೆ
ಕಲ್ಲು, ಇಟ್ಟಿಗೆ, ಗಾರೆಯಿಂದ ನಿರ್ಮಿಸಿರುವ ಈ ಕೋಟೆಯಲ್ಲಿ ೧೩ ವೃತ್ತಾಕಾರದ ಕೊತ್ತಲಗಳಿವೆ. ಎರಡು ಚೌಕಾಕಾರದ ಬತೇರಿಗಳಿವೆ. ಪ್ರತಿ ಹೊರಭಿತ್ತಿಯ ಒಳಗಡೆ ಚಿಕ್ಕ ಚಿಕ್ಕ ರಂದ್ರಗಳಿವೆ. ಈ ರಂಧ್ರಗಳು ಇಂಗ್ಲಿಷ್ ವಿ ಆಕಾರದಲ್ಲಿದ್ದು ದೂರದರ್ಶಕದಂತೆ ಕೆಲಸ ಮಾಡುತ್ತವೆ. ಈ ಕಿಂಡಿಗಳಲ್ಲಿ ನೋಡಿದರೆ ಕೋಟೆಯ ಹೊರಗಿನ ಚಿತ್ರಣ ಸಂಪೂರ್ಣ ಕಾಣುತ್ತದೆ. ಶತ್ರುಗಳಿಂದ ರಕ್ಷಣೆ ಪಡೆಯಲು ಇದು ಅದ್ಭುತವಾದ ಕಾರ್ಯವಾಗಿದೆ.
ಕೋಟೆಯ ಪೂರ್ವದ ಬಾಗಿಲು ಬಿದ್ದು ಹೋಗಿದೆಯಾದರೂ, ಪಶ್ಚಿಮದ ಬಾಗಿಲು ಸುಭದ್ರವಾಗಿದೆ. ಶತ್ರುಗಳ ದಾಳಿಯಿಂದ ರಕ್ಷಿಸಲು ಬೇಕಾದ ಸಕಲ ವ್ಯವಸ್ಥೆಯನ್ನೂ ಈ ಕೋಟೆಯಲ್ಲಿ ಮಾಡಲಾಗಿದೆ. ಕೋಟೆಯ ಒಳಗೇ ನಿಂತು ಹೊರಗಿನಿಂದ ಆಕ್ರಮಣ ಮಾಡುವ ಶತ್ರುಗಳನ್ನು ನಿಗ್ರಹಿಸಲು ಸಕಲ ಅನುಕೂಲತೆಗಳನ್ನು ಕಲ್ಪಿಸಲಾಗಿದೆ. ಅನಿವಾರ್ಯ ಪರಿಸ್ಥಿತಿಯಲ್ಲಿ ತಪ್ಪಿಸಿಕೊಳ್ಳಲು ತುರ್ತು ಮಾರ್ಗವೂ ಇದೆ. ಕೋಟೆಯ ಮೇಲೆ ಕಾವಲು ಗೋಪುರಗಳಿದ್ದು, ಇಲ್ಲಿ ಕಾವಲುಗಾರರ ನಿವಾಸಗಳೂ ಇವೆ. ಈಗ ಈ ಕಾವಲು ನಿವಾಸಗಳು ಊರಿನವರಿಗೆ ಶೌಚಗೃಹವಾಗಿ ಮಾರ್ಪಟ್ಟಿರುವುದು, ಪೋಲಿ ಹುಡುಗರ ಜೂಜಾಟದ ಕೇಂದ್ರವಾಗಿರುವುದು ದುರ್ದೈವ. ಈ ಐತಿಹಾಸಿಕ ಕೋಟೆಯನ್ನು ಸಂರಕ್ಷಿಸಿ, ಪ್ರವಾಸಿ ತಾಣವಾಗಿ ಅಭಿವೃದ್ಧಿ ಪಡಿಸುವ ಬದಲು ಸಂಪೂರ್ಣವಾಗಿ ನಿರ್ಲಕ್ಷಿಸಿರುವುದು ಆಗೊಮ್ಮೆ ಈಗೊಮ್ಮೆ ಬರುವ ಪ್ರವಾಸಿಗರಿಗೆ ವ್ಯಥೆಯನ್ನುಂಟು ಮಾಡುತ್ತದೆ.
ಕೋಟೆಯ ಸುತ್ತ ರಕ್ಷಣಾರ್ಥ ಕಂದಕ ತೋಡಿ ಅದರಲ್ಲಿ ನೀರು ತುಂಬಿಸಿ ಅದರಲ್ಲಿ ಮೊಸಳೆಗಳನ್ನು ಬಿಟ್ಟಿದ್ದರು ಎಂದು ಊರಿನ ಹಿರೀಕರು ಹೇಳುತ್ತಾರೆ. ಇಲ್ಲಿ ಕಂದಕ ಇತ್ತು ಎಂಬುದಕ್ಕೆ ಕುರುಹುಗಳೂ ಇವೆ. ಹಳೆಯ ನಂಜುಂಡೇಶ್ವರ ದೇವಾಲಯ, ವೇಣುಗೋಪಾಲಸ್ವಾಮಿ ದೇಗುಲ, ಸುಲ್ತಾನ್‌ಪೇಟೆ, ಪೂರ್ಣಯ್ಯನವರ ಸರೋವರ, ವೇಣುಗೋಪಾಲಸ್ವಾಮಿ ದೇವಾಲಯ, ಆವತಿಯಲ್ಲಿ ಚೆನ್ನಕೇಶವ ದೇವಾಲಯವಿದೆ.
೧೯೯೭ರಲ್ಲಿ ನಡೆದ ದೇವನಹಳ್ಳಿ ವಿಜಯಪುರ - ಟಿಪ್ಪೂ ಉತ್ಸವ ಕಾಲದಲ್ಲಿ ಇಲ್ಲಿ ಟಿಪ್ಪೂ ಪ್ರತಿಮೆಯನ್ನು ಅಂದಿನ ಮುಖ್ಯಮಂತ್ರಿ ಜೆ.ಎಚ್. ಪಟೇಲ್ ಉದ್ಘಾಟಿಸಿದ್ದರು. ಇಂದು ಈ ಪ್ರತಿಮೆ ತೀವ್ರ ನಿರ್ಲಕ್ಷ್ಯಕ್ಕೆ ಒಳಗಾಗಿದೆ. ಸರ್ಕಾರ ಮನಸ್ಸು ಮಾಡಿದರೆ ದೇವನಹಳ್ಳಿಯನ್ನು ಸುಂದರ ಪ್ರವಾಸಿ ತಾಣವಾಗಿ ಪರಿವರ್ತಿಸಬಹುದು. ಅದು ಆಗುತ್ತದೆಯೇ ಕಾದು ನೋಡಬೇಕು.
ವರ್ಗ:ಕೋಟೆಗಳು
ಬ್ಯಾಕ್ ಟು ದಿ ಫ್ಯೂಚರ್
ಬ್ಯಾಕ್ ಟು ದಿ ಫ್ಯೂಚರ್   ಎಂಬುದು ೧೯೮೫ರ ಅಮೇರಿಕಾದ  ವೈಜ್ಞಾನಿಕ  ಕಲ್ಪನಾ ಕಥೆ ಆಧಾರಿತ ಹಾಸ್ಯಭರಿತ ಚಲನಚಿತ್ರ. ಝೆಮೆಕಿಸ್ ಮತ್ತು ಬಾಬ್ ಗೇಲ್ ಬರೆದ ಈ ಚಲನಚಿತ್ರವನ್ನು ರಾಬರ್ಟ್ ಝೆಮೆಕಿಸ್, ನಿರ್ದೇಶಿಸಿ, ಸ್ಟೀವನ್ ಸ್ಪೀಲ್‍ಬರ್ಗ್ ನಿರ್ಮಿಸಿದ್ದಾರೆ. ಮೈಕಲ್ ಜೆ. ಫಾಕ್ಸ್, ಕ್ರಿಸ್ಟೋಫರ್ ಲಾಯ್ಡ್,  ಲೀ ಥಾಮ್ಸನ್,  ಮತ್ತು ಕ್ರಿಸ್ಪಿನ್ ಗ್ಲೋವರ್ ಇದರ ಪ್ರಮುಖ ತಾರೆಗಳು. ಈ ಚಲನಚಿತ್ರವು ಮರ್ಟಿ ಮೆಕ್ಫ್ಲೈ ಎಂಬ ಹದಿಹರೆಯದ ಯುವಕನೊಬ್ಬ ಆಕಸ್ಮಿಕವಾಗಿ ೧೯೮೫ರಿಂದ ೧೯೫೫ರವರೆಗೆ ವಾಪಸ್ಸು  ಕಳುಹಿಸಲ್ಪಟ್ಟ ಕಥೆ. ಈತನು ತನ್ನ ತಂದೆತಾಯಂದಿರನ್ನು ಪ್ರೌಢಶಾಲೆಯಲ್ಲಿ ಭೇಟಿಯಾಗುತ್ತಾನೆ. ಅಲ್ಲಿ ಆಕಸ್ಮಿಕವಾಗಿ ತನ್ನ ತಾಯಿಯು ಪ್ರಣಯದಲ್ಲಿ ಆಸಕ್ತಳಾಗಿದುವುದನ್ನು ಕಂಡು ಆಕರ್ಷಿತನಾಗುತ್ತಾನೆ. ಮಾರ್ಟಿ ತಾನು ೧೯೮೫ರಲ್ಲಿ ಹಿಂದಿರುಗಿ ಹೋಗುವಾಗ  ತನ್ನ ತಂದೆತಾಯಿಗಳ ಪ್ರೀತಿಗೆ ಒಳಗಾಗುವುದನ್ನು ಚರಿತ್ರೆಗೆ ಆಗುವ ದೊಡ್ಡ ಆಘಾತವನ್ನು ಸರಿಪಡಿಸಲೇಬೇಕಾಗುತ್ತದೆ.
ಝೆಮೆಕಿಸ್ ಮತ್ತು ಗೇಲ್ ಈ ಕೃತಿಯನ್ನು ಬರೆಯುವುದಕ್ಕಿಂತ ಮುಂಚೆ ಗೇಲ್ ಒಂದು ವೇಳೆ ಆತನು ಶಾಲೆಗೆ ಒಟ್ಟಿಗೆ ಹೋಗಿದ್ದರೆ ತನ್ನ ತಂದೆಯೊಂದಿಗೆ ಸ್ನೇಹಭಾವದಿಂದ ಇರುತ್ತಿದ್ದನು ಎಂದು ಆಲೋಚಿಸಿದನು. ಹಲವಾರು ಚಲನಚಿತ್ರ ಸ್ಟುಡಿಯೋಗಳು ಈ ಕೃತಿಯನ್ನು ಝೆಮಿಕಿಸ್ನ ಯಶಸ್ವಿ ಬಾಕ್ಸ್ ಆಫೀಸ್  ರೋಮ್ಯಾನ್ಸಿಂಗ್ ಸ್ಟೋನ್ ವರೆಗೆ ನಿರಾಕರಿಸಿದವು. ನಂತರ ಸ್ಪೀಲ್‌ಬರ್ಗ್ ನ ನಿರ್ಮಾಣದೊಂದಿಗೆ ಯುನಿವರ್ಸಲ್ ಪಿಕ್ಚರ್ಸ್  ನಲ್ಲಿ  ಇದನ್ನು ಪ್ರಾರಂಭಿಸಲಾಯಿತು. ಪ್ರಾರಂಭದಲ್ಲಿ ಮಾರ್ಟಿ ಮೆಕ್ಫ್ಲೈ ಪಾತ್ರವನ್ನು ಗಾಯಕನಾದ ಕೋರೆ ಹಾರ್ಟ್ಗೆ ನೀಡಲಾಗಿತ್ತು ಆದರೆ ಆತನು ನಿರಾಕರಿಸಿದನು ಮೈಕಲ್ ಜೆ.ಫಾಕ್ಸ್ ಕೌಟುಂಬಿಕ    ಟಿ.ವಿ. ದಾರವಾಹಿಗಳಲ್ಲಿ ನಿರತನಾಗಿದ್ದರಿಂದ ಈ ಪಾತ್ರವನ್ನು ಎರಿಕ್ ಸ್ಟೋಲ್ಝ್‌ಗೆ ನೀಡಲಾಯಿತು.
ಆದಾಗ್ಯೂ, ಚಿತ್ರೀಕರಣದ ಸಮಯದಲ್ಲಿ ಸ್ಟೋಲ್ಝ್ ಮತ್ತು ಚಿತ್ರ ನಿರ್ಮಾಪಕರು ನಟನೆ ನಿರಾಕರಿಸಲು ನಿರ್ಧರಿಸುತ್ತಾರೆ. ಆದ್ದರಿಂದ ಪಾಕ್ಸ್ ಮುಂದೆ ಬಂದು ಒಂದು ವೇಳಾಪಟ್ಟಿಯಂತೆ ಅವರಿಗೆ ಸಾಕಷ್ಟು ಕಾಲಾವಕಾಶ ಕೊಟ್ಟು, ಮುಂದಿನ ಆವಧಿಗಳಲ್ಲಿ ತಂಡ ಮತ್ತೆ ಚಿತ್ರೀಕರಣ ಮುಂದುವೆರಿಸಿ  ಚಿತ್ರವನ್ನು ಜುಲೈ  ೩, ೧೯೮೫ ರಂದು ಬಿಡುಗಡೆಯಾಗುವಂತೆ  ಪೂರ್ಣಗೊಳಿಸಲಾಗುತ್ತದೆ.
ಕಥಾವಸ್ತು
ಮಾರ್ಟಿ ಮೆಕ್ಫ್ಲೈ ಒಬ್ಬ ಹದಿಹರೆಯದವನಾಗಿ ಕ್ಯಾಲಿಫೋರ್ನಿಯಾದ ಹಿಲ್ ವ್ಯಾಲಿಯ ಒಂದು ನಿರ್ದಯ ಮತ್ತು ಉತ್ಸಾಹವಿಲ್ಲದ ಕುಟುಂಬದಲ್ಲಿ ವಾಸ ಮಾಡುತ್ತಿರುತ್ತಾನೆ. ಆತನ ತಂದೆ ಜಾರ್ಜ್ ನಿರಂತರವಾಗಿ ಆತನ ಮೇಲ್ವಿಚಾರಕನಾದ ಬಿಫ್ ಟ್ಯಾನೆನ್‌ನಿಂದ ತೊಂದರೆಗೆ ಒಳಗಾಗುತ್ತಿರುತ್ತಾನೆ ಮತ್ತು ಅವನ ತಾಯಿಯಾದ ಲೋರೆನ್ಗೆ ಕುಡಿತದ ಸಮಸ್ಯೆ ಇರುತ್ತದೆ. ಒಂದು ಮುಂಜಾನೆ ಅಕ್ಟೋಬರ್ ೨೫, ೧೯೮೫ರಂದು ಆತನ ಸ್ನೇಹಿತ ಮತ್ತು ವಿಜ್ಞಾನಿಯಾದ ಡಾ. ಎಮೆಟ್ "ಡಾಕ್" ಬ್ರೌನ್ ಆತನನ್ನು ಟ್ವಿನ್ ಪೈನ್ಸ್ ಮಾಲ್ಗೆ ೧:೧೫ AM ಕ್ಕೆ ಬಂದು ಭೇಟಿಯಾಗುವಂತೆ ಕೇಳುತ್ತಾನೆ. ಮಾರ್ಟಿ ಮತ್ತು ಅವನ ತಂಡದವರಿಗೆ ಶಾಲೆಯಲ್ಲಿ ನೃತ್ಯ ಮಾಡಲು ಧ್ವನಿ ಪರೀಕ್ಷೆಮಾಡಲಾಯಿತು, ಆದರೆ ನಿರಾಕರಿಸಲ್ಪಟ್ಟರು. ಜೆನ್ನಿಫರ್ ಪಾರ್ಕರ್ ಎಂಬ ಮಾರ್ಟಿಯ ಗೆಳತಿ ಅವನು ರಾಕ್ ಸಂಗೀತಗಾರನಾಗುವುದಕ್ಕೆ ಸಾಕಷ್ಟು ಪ್ರೋತ್ಸಾಹ ಕೊಟ್ಟಳು. ಆ ರಾತ್ರಿ ಭೋಜನ ವೇಳೆಯಲ್ಲಿ, ಲೋರೆನ್ ತಾನು ಮತ್ತು ಜಾರ್ಜ್ ತನ್ನ ತಂದೆ ಅವನನ್ನು ಕಾರಿನಿಂದ ಡಿಕ್ಕಿ ಹೊಡೆದಾಗ ಹೇಗೆ ಪ್ರೀತಿಯಲ್ಲಿ ಬಿದ್ದೆವು ಎಂಬುದನ್ನು ನೆನಪಿಸಿಕೊಂಡಳು.
thumb|left|ದಿ ಮೆಕ್‌ಫ್ಲೈ ಆಫೀಸ್ ಮಾರ್ಟಿ ಮೊದಲೇ ಯೋಜಿಸಿದಂತೆ ಡಾಕ್‌‍ನನ್ನು ಭೇಟಿಯಾಗುತ್ತಾನೆ. ಡಿ ಲೋರೆನ್ DMC-೧೨ ಎಂಬ ಎಂದು ಉಪಕರಣವನ್ನು ಒಂದು ಟೈಂ ಮಿಷಿನ್ನ್ನಾಗಿ ಅವನು ಮಾರ್ಪಡಿಸಿದ್ದು, ಪ್ಲುಟೋನಿಯಂಯಿಂದ ಸಾಮರ್ಥ್ಯ ಹೊಂದಿದ್ದ ೧.೨೧ ಗಿಗಾ ವ್ಯಾಟ್ಸ್‌ನಷ್ಟು ಶಕ್ತಿಯನ್ನು ಆ ಸಾಧನದೊಳಗೆ ಉತ್ಪಾದಿಸುವುದರಿಂದ ಅವನು ಅದನ್ನು "ಫ್ಲಕ್ಸ್ ಕ್ಯಪಾಸಿಟರ್" ಎಂದು ಕರೆದನು, ಎಂಬುದಾಗಿ ಡಾಕ್ ಬಹಿರಂಗ ಪಡಿಸುತ್ತಾನೆ. ಡಾಕ್ ಕೂಡ ಒಂದು ಕಾರ್ಯಕ್ರಮಕ್ಕೆ ಹೋಗಬೇಕಾದ್ದರಿಂದ ಕಾರಿನಲ್ಲಿ ಗಂಟೆಗೆ ೮೮ ಕಿ.ಮೀ. ನಷ್ಟು ವೇಗದಲ್ಲಿ ಹೋಗಬೇಕಾಯಿತು ಎಂಬುದನ್ನು ಕೂಡ ವಿವರಿಸುತ್ತಾನೆ. ಹೇಗೆಂದರೂ, ಡಾಕ್ ಇಪ್ಪತ್ತೈದು ವರ್ಷಗಳ ಪ್ರವಾಸದ ಭವಿಷ್ಯಕ್ಕೆ ಪ್ರವೇಶಿಸುವ ಮುನ್ನ, ಲಿಬಿಯನ್ ಭಯೋತ್ಪಾದಕರು ಪ್ಲುಟೋನಿಯಂನ್ನು ಕದ್ದು, ಆತನನ್ನು ಹೊಡೆದುರುಳಿಸುತ್ತಾರೆ.
ಮಾರ್ಟಿ ಡಿ ಲೋರಿಯನ್‌ನಲ್ಲಿ ತಪ್ಪಿಸಿಕೊಳ್ಳುವ ಪ್ರಯತ್ನ ಮಾಡುತ್ತಾನೆ, ಇದರಲ್ಲಿ  ಆತನು ಗಂಟೆಗೆ ೮೮ ಕಿ.ಮೀ. ವೇಗದಲ್ಲಿ ತಲುಪಿ ನವಂಬರ್ ೫, ೧೯೫೫.ಕ್ಕೆ ವಾಪಸ್ಸು ಸಾಗಿಸುತ್ತಾನೆ. ೧೯೫೫ರಲ್ಲಿ ಮಾರ್ಟಿ ತನ್ನ ಹದಿಹರೆಯದ ತಂದೆಯಾದ ಬಿಫ್ ನಿಂದ ಹಿಂಸೆಗೆ ಒಳಗಾಗುತ್ತಿರುವ ತನ್ನ ತಂದೆಯ ಬಳಿಗೆ ತೆರಳುತ್ತಾನೆ. ಜಾರ್ಜ್ ಲೋರೆನ್ ನ ತಂದೆಯ ಕಾರನ್ನು ಡಿಕ್ಕಿ ಹೊಡೆಯುವ ಸಮಯದಲ್ಲಿ, ಮಾರ್ಟಿ ಆತನನ್ನು ಹೊರಕ್ಕೆ ತಳ್ಳಿ ಆಗುವ ಅನಾಹುತವನ್ನು ತಪ್ಪಿಸುತ್ತಾನೆ. ಈ ಕಾರಣದಿಂದ, ಲೋರೆನ್ ಜಾರ್ಜಿಗೆ ಬದಲಾಗಿ ಮಾರ್ಟಿಯನ್ನು ಇಷ್ಟಪಡುತ್ತಾಳೆ. ಅವಳ ಪ್ರೇಮ ಚೆಲ್ಲಾಟದಿಂದ ಬೇಸತ್ತ ಮಾರ್ಟಿಯು, ಡಾಕ್‌ನ ಹುಡುಕಾಟಕ್ಕಾಗಿ ತೆರುಳುತ್ತಾನೆ. ಡಾಕ್‌ಗೆ ಮಾರ್ಟಿ ಮನವರಿಕೆ ಮಾಡುತ್ತಾ, ಅವನು ಭವಿಷ್ಯದಿಂದ ಬಂದಿರುವುದಾಗಿ ಮತ್ತು ಅವನನ್ನು ೧೯೮೫ಕ್ಕೆ ಪುನಃ ವಾಪಾಸ್ಸು ಹೋಗಲೆಂದು ಸಹಾಯ ಕೇಳುತ್ತಾನೆ. ಆ ಟೈಂ ಮಿಷಿನ್‌ಗೆ ೧.೨೧ ಗಿಗಾವ್ಯಾಟ್ಸ್ನಷ್ಟು ಶಕ್ತಿಯ ಅವಶ್ಯಕತೆಯಿದೆ ಎಂಬ ಒಂದು ಸತ್ಯಾಂಶದಿಂದ ಡಾಕ್ ಗಾಬರಿಗೊಂಡನು. ಮಾರ್ಟಿಗೆ ಹೀಗೆ ಹೇಳುತ್ತಾ ಅಷ್ಟು ಪ್ರಮಾಣದ ಶಕ್ತಿ ಪಡೆಯಲು ಇರುವ ಒಂದೇ ಒಂದು ಸಾಧ್ಯತೆಯ ಮೂಲವೆಂದರೆ ಒಂದು ಮಿಂಚಿನ ಬಾಣ. ಮಾರ್ಟಿಯು ಮುಂದಿನ ಶನಿವಾರ ರಾತ್ರಿ ೧೦:೦೪ ರ ವೇಳೆಗೆ (ಮಿಂಚು) ಸಿಡಿಲು ಆ ನ್ಯಾಯಲಯದ ಸಮಯ ಸ್ತಂಭಕ್ಕೆ ಹೊಡೆಯುವುದೆಂಬುದನ್ನು ನೆನಪಿಸಿಕೊಂಡನು. ಮಾರ್ಟಿಯು ಅವನ ತಂದೆ-ತಾಯಿಗಳನ್ನು ಭೇಟಿ ಮಾಡುವುದನ್ನು ತಡೆದನೆಂದು ಕೂಡ ಡಾಕ್ ಅನುಮಾನಿಸಿದನು. ಮಾರ್ಟಿ ಅವರಿಬ್ಬರು ಒಂದಾಗುವುದಕ್ಕೆ ಮಾರ್ಗ ಹುಡುಕಬೇಕು, ಅಥವಾ ಆತನು ಇರಕೂಡದು ಎಂದು ಹೇಳುತ್ತಾನೆ
ಮಾರ್ಟಿಯು ರಾತ್ರಿ "ಎಂಚಾಂಟ್‌ಮೆಂಟ್ ಅಂಡರ್ ದಿ ಸೀ " ನೃತ್ಯಶಾಲೆಗಳಿಗೆ ಜಾರ್ಜ್‌ನನ್ನು ಬರುವಂತೆ ಹೇಳಿ ಅಲ್ಲಿ ಲೋರೆನ್ ನ್ನು ಕಾಪಾಡುವಂತೆ ಯೋಜನೆ ಹಾಕುತ್ತಾನೆ. ಆದರೆ, ಕುಡಿದ ಬಿಫ್ ಅನಿರೀಕ್ಷಿತವಾಗಿ ಅಲ್ಲಿಗೆ ಬಂದು, ಮಾರ್ಟಿಯನ್ನು ಕಾರಿನಿಂದ ಹೊರಹಾಕಿ ಲೋರೆನ್ನ ಮೇಲೆ ಎರಗುತ್ತಾನೆ. ಯೋಜನೆಯಂತೆ ಜಾರ್ಜ್ ಲೋರೆನ್ನ್ನು ಕಾಪಾಡಲು ಬರುತ್ತಾನೆ ಆದರೆ ಅಲ್ಲಿ ಬಿಫ್ ಇರುವುದನ್ನು ನೋಡುತ್ತಾನೆ. ಬಿಫ್ ಜಾರ್ಜ್‌ನ ಮೇಲೆ ಎರಗುತ್ತಾನೆ, ಆದರೆ ಜಾರ್ಜ್ ಬಿಫ್‌ನ ಮುಖಕ್ಕೆ ಗುದ್ದಿ ಹೊರಹಾಕುತ್ತಾನೆ. ಪೆಟ್ಟು ತಿಂದ ಲೋರೆನ್ ನೃತ್ಯ ಮಹಡಿಗೆ ಜಾರ್ಜ್‌ನನ್ನು ಹಿಂಬಾಲಿಸುತ್ತಾಳೆ, ಅಲ್ಲಿ ಮೊದಲ ಬಾರಿಗೆ ಮಾರ್ಟಿಯ ಅಸ್ತಿತ್ವದಲ್ಲಿ  ಪರಸ್ಪರ ಚುಂಬಿಸುತ್ತಾರೆ.
ಡಾಕ್ ಮಾರ್ಟಿಯನ್ನು ಮನೆಗೆ ಬಿಟ್ಟು, ಉಪಕರಣವನ್ನು ಮುಂದಿನ ಉಪಯೋಗಕ್ಕಾಗಿ ಬಿಟ್ಟು ಹೋಗುತ್ತಾನೆ. ಮಾರ್ಟಿ ಮರುದಿನ ಮುಂಜಾನೆ ಎದ್ದು ತನ್ನ ಕುಟುಂಬ ಗಣನೀಯವಾಗಿ ಸುಧಾರಿಸಿ ಸಂತೋಷದಿಂದ ಇರುವುದನ್ನು ಕಾಣುತ್ತಾನೆ. ಲೋರೆನ್ ದೈಹಿಕವಾಗಿ ಸಮರ್ಥಳಾಗಿರುವುದನ್ನು ಮತ್ತು ಜಾರ್ಜ್ ಹೆಚ್ಚು ಆತ್ಮವಿಶ್ವಾಸದಿಂದ ಇದ್ದು ಒಬ್ಬ ಯಶಸ್ವಿ ವೈಜ್ಞಾನಿಕ ಲೇಖಕನಾಗಿದುವುದನ್ನು ಮತ್ತು ಆತನ ಸಹೋದರ ಈಗ ವ್ಯಾಪಾರಿಯಾಗಿರುವುದನ್ನು ಕಂಡುಕೊಳ್ಳುತ್ತಾನೆ. ಬಿಫ್ ಒಬ್ಬ ಆಟೋ-ಡಿಟಲೈರ್ ಆಗಿದ್ದು ಈಗ ಜಾರ್ಜನೊಂದಿಗೆ ವ್ಯತ್ಯಾಸವಾಗಿದ್ದಾನೆ. ಆಗ ತಾನೆ ಮಾರ್ಟಿ ಜೆನ್ನಿಫರ್‌ನೊಂದಿಗೆ ಒಂದಾದಾಗ, ಡಾಕ್ ಅಲ್ಲಿಗೆ ಬಂದು ಭವಿಷ್ಯದಲ್ಲಿ ಆತನ ಮಕ್ಕಳನ್ನು ನೋಡಿಕೊಳ್ಳಬೇಕೆಂದು ಹೇಳುತ್ತಾನೆ. ಆಧುನೀಕರಿಸಿದ ಟೈಂ ಮಿಷಿನ್ನೊಳಗೆ ಅವರು ಪ್ರವೇಶಿಸಿದರು. ಈಗ ಒಂದು ಕಾರ್ ಹಾರಟ ಮತ್ತು ಕಾರಿನ ಸ್ಪೋಟದಿಂದ ಸಾಮರ್ಥ್ಯ ಹೊಂದಿ ಮತ್ತು ಭವಿಷ್ಯದೊಳಗೆ ಸಿಡಿಸಲಾಯಿತು.